«Google»да «idiot» (аҳмоқ) деб ёзилса Трампнинг...\n21.07.2018 12:02 0 101\nБир гуруҳ ижтимоий тармоқда фаол бўлган инглиз фойдаланувчилар «Google» қидирувида «idiot» сўзи ёзилса, Дональд Трампнинг суратлари пайдо бўлишининг уддасидан чиқишди, дея хабар беради «Sabah.com» сайти.\nЎтган ҳафта АҚШ президенти Дональд Трамп Англияга ташриф буюрганида, унга қарши намойишлар уюштирилган эди. Намойишчилар орасида қўшиқчи «Greenday» ҳам бўлиб, у «Idiot» (аҳмоқ) сўзини баннерга ёпиштириб олган эди.\nБир гуруҳ ижтимоий тармоқ фойдаланувчилари «Google» қидирувига «idiot» сўзини ёзиш орқали Трампнинг суратларини чиқаришни уддалади.\nАслида «Google» қидирув алгоритмлари жуда қаттиқ назорат қилинади. Шунга қарамай, бир гуруҳ ижтимоий тармоқ фойдаланувчилари ўз мақсадларига эришди.\nGoogle Donald Tramp\nXorij 10/01, 21:12\nXorij 08/01, 22:15


GM Uzbekistan Россияга маҳсулот етказиб берилишидаги узилишларга изоҳ берди » Скачать музыку бесплатно новинки музыки 2016-2017\nКомментариев: 0 Просмотров: 321 Дата: 26-04-2016, 18:41 GM Uzbekistan компанияси ишлаб чиқарувчи Ravon R2 ихчам хетчбеки апрель ойи охирларида Россиядаги дилерларига етказилиши керак эди. Аммо объектив сабабларга кўра, машиналар етказиб беришда узилишлар қайд этилган. Kolesa.ru портали асосида Kun.uz хабар берди. «Авваллари, Ўзбекистонда ишлаб чиқарилган автомобиллар Россияга темир йўл воситасида етказиларди, – деб изоҳ беришган компания матбуот хизматида. – Темир йўл тарифлари кескин кўтарилгани автомобиллар нархига ҳам таъсир кўрсатиши аниқ эди». Шу боис маҳсулотларни етказиб беришда бошқа усулдан фойдаланишга қарор қилинган, деб аниқлик киритган podrobno.uz сайти. Ravon R2нинг илк партияси Россияга юк автомобилларида етказиб берилгани сабабли, аввал эълон қилинган нархни ўзгартирмасликка эришилган. Ҳозирча кейинги партиялар нархи ўзгаришига оид маълумотлар мавжуд эмас. R2 Россия бозорида 369 000 рублдан (5560 доллар) сотилади. Унинг энг яхши тўпламини 469 000 рублга (7060 доллар) харид қилиш мумкин. Ravon R2га 85 от кучига эга 4 цилиндрли 1,25 литр ҳажмдаги бензинли двигатель ўрнатилган. У Япониянинг «Aisin» фирмаси ишлаб чиқарган 4 диапазонли автоматик узатмалар қутиси ёрдамида ҳаракатланади. Айни вақтда, мазкур модель Россия автомобиль бозорида автоматик узатмалар қутисига эга энг арзон машина бўлиб турибди. Эслатиб ўтамиз, Ravon Uz-Daewoo бренди ўрнига келганди. Унинг моделлар қатори R2дан ташқари, Gentra (439 000 рублдан (6600 доллар) бошланади) ва сўнгги синовлардан ўтаётган Nexia’дан иборат. Nexia Россия бозорида 379 000 (5700 доллар) рублдан сотилиши маълум қилинган. - деб хабар бермоқда Carzone.uz нашри.


Шер Муҳаммад Мари. Савдойи (ҳикоя) | www.ziyouz.uz\nБош саҳифа Жаҳон насри онлайн антологиясиШер Муҳаммад Мари (1918-1993; Покистон)Шер Муҳаммад Мари. Савдойи (ҳикоя)\nТунги осмон тимқора, оламнинг нурафшонлигидан ҳануз дарак йўқ, фалакни тўлдириб порлаган юлдузлар изтиробли юракнинг кўз ёшларига ўхшайди. Кхудо Бух қамоқхона тор бўлмасининг бир бурчагида ўтирибди. Ўзининг гўзал ва беғубор болалиги, ёшликдаги дўстларини эслайди. Кичикроқ, инсонни янчиб ташловчи бу бўлмада маҳбус учун қора чироқдан бошқа биронта ҳам дўст йўқ. Қора чироқнинг хира нурлари бўлма ичидаги тош деворлардан ўрмалаб липилларкан, тепага ўрлаётган тамаки тутунининг ингичка изи ғира-шира кўринади. Қора чизиқлар ҳар бир янги келган маҳбусга қамоқхонанинг ғамгин ҳамда оғир шароитидан ҳикоя қилади. Аммо Кхудо Бух буларга эътибор бермай, ёшлиги ҳақидаги ширин хаёлларга бериларди. Ўрнидан туриб, қафаснинг темир панжараларини қучоқлаганча ўйга толади. Узоқдаги булутларга термулиб, бой берилган кунларини ахтаради. Бироқ вақт ўтиши билан бу фикрлари ҳақиқий эмас, ҳавойи бўлиб чиқар, яна темир панжаралар билан даҳанаки жангга киришарди. Йигит фалокатга юз тутиб, нечук болалик кунлари бунчалар тез ўтиб кетганидан саросимада эди. Тенгқурлари ила бирга ўйнаган ўйинлари ҳавода ғойиб бўлди-қолди, энди уларнинг лаблари узра ингичка мурти сабза ура бошлаган.\nКхудо Бух ўн тўққиз ёшда эди. Узоқдаги туманлар ичидан ниманидир излар, агар орзулар маконида бўлганида эди, калаванинг учини топиб, ўтган ишларни фикр тарозисига солиб ўтирмасди. Бу борада шубҳаланмасди ҳам. Уни фақат бир нарса безовта қиларди. Олдинлари Саддо билан болаликнинг беғубор ўйинларини ўйнарди. Лекин ҳозир ўша дамлар қайтганда бу ишни қайта қилмасди.\nКхудо Бух бошқа нарсани ҳам эсларди. Саддонинг қизиқ феъл-атвори бор эди. Кхудо Бухнинг ёнидан ўтаётганида ҳамиша сийнасини рўмолининг чети билан ёпар, барибир рўмол тагидан эндигина бўртиб чиққан иккита олмадек сийнаси билиниб турарди.\nЭнди қиз ёлғиз сайр қилади ёки болалар билан ўйнайди ва қамоқхонага қайтади. Йигит шу онда Саддо уйига келиб, бирга ўйнайлик, деб айтгани ҳамда қизнинг таклифини рад этганини афсус билан эслади. Шу пайт йигит ўзини сирли бир куч чулғаб олаётганини ҳис этди. Кхудо Бух оёқларини маҳкам қучоқлади. Юраги ларзага тушиб, қафасдаги қушдай типирчилади.\nБир куни чўмилгани дарё бўйига борганида, Саддо ҳам сочиғини ювгани келган экан. Ўшанда қиз юриб келган сўқмоқ кўзига худди порлаб ёнаётган алангага ўхшаб кетганди. У ҳаяжондан қалтирар ва юраги тез-тез урарди. Сочига ёғ сураётганида Саддо унга: “Кийимларингизни ювиб берай”, деди илтимос оҳангида. Қизнинг овози йигитнинг бутун вужудини оташга солиб, сал бўлмаса, ўзини йўқотиб қўяёзди. Уни чақмоқ ургандай бўлди. Кхудо Бух кийимларини бериш ё бермасликни билмай қолди. Охири кийимларини кичик тош устига қўйди. Қиз бошини кўтариб, кийимларга назар солди ва қизариб кетди. “Нега кўзларига қаролмаяпман? Ахир бирга ўйнардик-ку”, деган ўй кечди кўнглидан. Кхудо Бух унга титроқ овозда: “Саддо, нега ойдин кечаларда ўйнагани уйимга келмайсан? Кундузи-чи, нега кўринмайсан? Учрашганимизда нуқул кўзларингни ерга тикяпсан. Нега?”, деди.\nҲатто шугина саволни бериш Кхудо Бух учун жуда қийин туюлди. Юзида реза-реза терлар пайдо бўлиб, икки томчиси ерга думалади. Йигит Саддога қараганида, унинг ҳам ҳаяжондан титраётганини пайқади. Кхудо Бухнинг саёҳатчи поезди шу нуқтага етганида, икки томчи ёш темир панжараларга томди.\n– Маҳбус, соат ўн бир бўлди. Нега эшик тагида турибсиз? Боринг, ухланг! Кхудо Бух шу зайлда анча пайтгача ўзига ўзи гапириб турди. Кўзлари туманлар ортидан алланималарни излашга киришди. Кўз ўнгида ўтмиши кино тасмасидек гавдаланди. Кўринмас қанотларда саёҳат қила-қила, Саддо ва унинг онт ичган онларига етиб келди. У аниқ эслади, қишнинг изғиринли тунида, юлдузлар ва булутлар гувоҳлиги остида қиз умрбод уники бўлишини айтиб, онт ичди. Қиз қасамини бир зум ҳам унутмади. Шарм-ҳаёсиз, оқибатсиз жамиятда, кундузи қуёш нурида, совуқ қишнинг тунлари ёки сутдай тўлин ойли кечаларда ҳам сўзида собит эди. Тақдир эса Саддонинг устидан кулди. Унга сурбет бойни рўбарў қилди. Ва ниҳоят, у жуда қўрққан кун етиб келди, маҳбубаси катта бой, қишлоқ ҳокими Муҳаммад Алига унаштирилди. Қиз учун нақд беш минг рупия берди. Бироқ бой қизнинг чиройли қоматинигина сотиб олганди, холос. Қиз аллақачон юрагини, қалбини унинг севгиси оташида ёнган севгилисига топшириб бўлганди.\nКхудо Бух Муҳаммад Алининг ёнига бориб: “Сиз хўжайинимсиз, қишлоқдаги энг бадавлат одамсиз…. Мен ҳам сизга шунча хизмат қилдим, қанча тер тўкдим, аммо ҳамиша содиқ қолдим. Бизга ўз ота-онамиздексиз. Шундай экан, Саддони сотиб олманг, ўтиниб сўрайман. Биз аллақачон юракларимиз, қалбимиз, ҳаётимизни ҳам бир-биримиз билан алмашиб бўлганмиз. Жуфт юрагимизни айирмасликка, бедор қалбларимизни оёқости қилмасликка сўз беринг”, деди.\nАммо соҳиб шундай жавоб берди: “Навқирон йигит, эсингни еганмисан? Сен ночор ва камбағалсан. Саддодек қизга мос эмассан. Жайрон кўзлар, оппоқ қўллар, майин сочлар эгаси бўлмиш соҳибжамол қиз ҳашаматли ҳамда данғиллама ҳовлида яшашга муносиб. Шунингдек, унга барча хоҳиш-истакларини амалга ошира оладиган куёв керак. Менга ортиқча гапларни гапириб, бошимни қотирма.\nУ нозанин сендай бир камбағални бошига урадими? Унга нақд беш минг рупия тўлаганман”.\nМуҳаммад Али бу сўзларни кула-кула айтди. Бу суҳбатдан кейин Кхудо Бух ўзини кимсасиз зулматга тушиб кетгандек ҳис этди, гўёки ер унинг оёқлари тагидан сирғалаётгандай туюлди. Уйига қайтиб келди ва ичкарига кириб, ўзини гиламга отди. Кекса, оғзида тишлари қолмаган онасига: “Саддоникига боринг, уни мендан тортиб олмоқчилар”, – деди кўзлари жиққа ёшга тўлиб.\nТақдирнинг аччиқ синовига қарамай, у сипо ва хотиржам эди, аммо юраги оловдек ёнарди. Ортиқ ўйлашга тоқати қолмади. Бир қарорга келгандай бўлди… Сўнг режаларини ўйлашга ҳам ҳоли етмай, ғужанак бўлиб ухлашга ҳаракат қилди. Ярим тунгача ажриққа ағанагандай беҳаловат ётди. Кейин қўққисдан уйғониб кетди. Тўппончасини олиб, кўчага отилди, лекин қаерга кетаётганини билмасди. Оёқлари уни тўғри Саддоникига олиб борди. Қизнинг ҳовлисини кесиб ўтди-да, кўз очиб-юмгунча ётоғи олдида пайдо бўлди. Саддо рўмолини бошига ўраб, ухлаб ётарди. У бир текис нафас оларди. Бироқ Кхудо Бухнинг оғир нафаси ҳамда қадам товушларини эшитиб уйқуси ўчди. Сапчиб турди-да, ўзини эшикка отди. Кхудо Бухни танигандан сўнг қўрқуви босилди. Икки беҳаловат юрак бир-бири билан учрашди. Улар бир-бирларининг оғушига отилди, бир жисм, бир жонга айланди, гўё икки вужудда битта юрак ураётгандай. Севинч ва висол суруридан ошиқларнинг кўзларидан ёмғир мисоли ёш томчиларди. Саддо йиғидан тўхташга уринди. Бироқ уддасидан чиқолмади. Аянчли синиқ овозда: “Оҳ, азизим!”, деди ва ҳўнграб йиғлаб юборди. Яна бир оғиз жуфтлаб, тутилди: “Оҳ, азизим Кхудо Бух!.. аз…” – ўзининг овозидан чўчиб кетди. Кўз ёшлари жилғадек оқа кетди. Қиз “Бу даллол одамлар чиркин анъаналарга бўйсуниб, бизга шуни раво кўрди… Азизим, улар бизни пулнинг кучи билан айиришди. Лекин ҳаётимиз, юрагимиз ва орзуларимиз уларнинг бойлигидан устун! Муҳаммад Али ҳеч қачон қалбимга пулнинг кучи билан эгалик қилолмайди”, деди.\nКхудо Бух унинг сўзларини эшитиб, орқасига қайрилди. Ҳеч нарса демасдан, қизнинг пешонасидан ўпди-да, ташқарига отилди. Уйига келиб, онаси тўқиган юпқа ёпинчиққа ўранди. Онасининг ажин босган юзига боқиб, ўтмишнинг машаққатли оғриғини кўргандай бўлди. Онаси унга: “Оҳ, ўғлим! Аблаҳ бойнинг манфур тизими юзларимни ажинга, сочларимни оққа бўяди”, деяётгандай эди.\nКхудо Бух бунга жавобан: “Худди шу жоҳил, қалбсиз одамлар Саддони йиғлашга ва мендан айиришга жазм этди”, деди. Онасининг қонсиз юзидаги ажинлари ҳамда Саддонинг кўз ёшлари учун ўч олмоққа отланди. Тўппончасини ўқлаб, Муҳаммад Алининг эшиги олдига келди. Эшикни тақиллатди, бир қанча вақт ўтиб, бой кўринди. Кхудо Бух ҳеч нима демасдан тўппончасини унинг пешонасига тиради. “Қарс” этган овоз янгради, сўнг Муҳаммад Али унсиз ерга йиқилди. Йиқилаётиб оғзидан биргина “Кх…” деган товуш чиқди, холос. Кейин у охират дунёсига равона бўлди.\nУ эса кулги аралаш: “Мен ўч олдим! Онамнинг ажин босган юзи ва Саддомнинг кўз-ёшлари учун ўч олдим! Камбағал болаларимизнинг йиртиқ-ямоғи учун ўч олдим!”, дея қичқирарди. Ўқ овозидан уйғонган қўшни аёллар ва болалар югуриб келишди. Қўшни қария: “Оҳ, Кхудо! Нега бундай жиноят қилдинг?”, деб сўради. “Жиноят?” – ҳайратланиб жавоб қайтарди йигит. – “Мен ҳеч қандай жиноят қилмадим. Агар жиноят қандай бўлишини билишни истасангиз, онамнинг олдига бориб, юзидаги ажинларга назар солинг. Севгилимнинг шашқатор кўз ёшларига боқинг. Аёлларнинг молдай сотилишини томоша қилинг, мулкдорларнинг қилмишларини кўринг”.\nОдамлар йигитнинг сўзларини эшитиб, уни эсидан оғган, деб ўйлашди. Жамоат судида унинг қўлига кишан солинди. Жирғанинг аъзолари, кўр ва кар тизимнинг вакиллари айбланувчига: “Сиз Муҳаммад Алини ўлдирдингизми?”, деб сўрашди. “Ҳа, – деб айбини тан олди йигит. – Мен уни ўлдирдим, лекин бир бурда суяк учун эмас. Онамнинг ажин босган юзи ҳаққи ўч олдим! Уни Саддо учун, унинг ёруғ келажаги учун ўлдирдим! Унутилмаган хотиралар учун ўлдирдим. Ҳаммангиз учун қасос олдим!”\nСудья ўзининг сўнгги қарорни эълон қилди: Кхудо Бухга ўн минг рупия қон пули, шунингдек, ўн тўрт йил қамоқ жазоси белгиланди. Бугун шомда ўн тўрт йилнинг ярим туни ўтганди, холос. Шуни ўйлаб Кхудо Бух сесканиб тушди.\nШирин ва дардли ўйлар оғушида темир панжараларга суяниб, ухлашга ҳаракат қилди. У бамисоли ярадор шерга ўхшарди. Аъзойи бадани зирқираб оғрирди. Иложсиз, дўсти – қорачироққа назар солди. Чироқ ҳам чиқаётган тутундан ўч оларди. Лекин…\nНиҳоят, соҳир тонг ташриф буюриб, хўрозлар кундузги ёғдуни шарафлаётган пайтда қамоқхона ҳаёти бошланди. Маҳбуслар чўмилиб, бўлмаларидан ибодат қилгани чиқишди. Бошқа маҳбуслар энди Кхудо Бухни ёндош бўлмадаги қўшни, деб билишарди. Бух ногоҳ суғориш ишлари бўйича акция эгаси Нур Муҳаммадни кўриб қолди. Маҳбуслар унинг олдига бориб, қайси айби учун бу ерга тушганини сўрашди. Нур Муҳаммад бўлган воқеани сўзлаб берди: “Бир куни кундузи, еримга сув очгани ариқ қазиётгандим, бирдан Кхудо Бухнинг даласидаги катта дарахтда нимадир осилиб турганига кўзим тушди. Ўша ёққа югурдим. Бориб қарасам, бир одам осилиб турибди. Тезда пичоғим билан арқонни кесиб, ўша одамни пастга туширдим. Аёл киши экан, синчиклаб қарасам, қишлоғимиздаги Саддонинг ўзи. Ўлган бўлса ҳам, лабларида ним табассум ўйнарди. Тарам-тарам сочлари майсадек майин, катта очилган кўзлари узоқдаги бир нарсага қадалган эди. Юрагига қулоқ тутдим, исмини айтиб чақирдим, қимирлатдим, йўқ, жавоб бермади. Бошидан рўмолини ечиб, танасига ёпдим. Кейин уйга йўл олдим. Саддонинг ота-онасига бор ҳақиқатни айтдим, уларнинг фарёди кўкка етди. Шундай қилиб, қизнинг ўлимида айбланиб, қамоққа олиндим”.\nБу гапларни эшитган Кхудо Бух ўрнидан ирғиб турди, айюҳаннос солиб, қамоқхона деворига ўзини урди. Темир эшикни бузиб, чиқиб кетишга интиларди. Бошқа маҳбуслар йигитни зўрға ушлаб қолишди. Йигит уларнинг чангалидан чиқишга ҳаракат қилиб: “Мени қўйиб юборинглар! Ҳаётим, умидим, ёруғ дунёдаги топганим Саддо ўлган ерга бораман! Инсонлар сотилмайдиган, уятсиз ва иймонсиз бойларнинг ҳукми ўтмайдиган юртларга бораман, қўйиб юборинглар!” – деб наъра тортарди у.\nОхири қамоқхона қоровули келиб, Кхудо Бухнинг қўлларини боғлаб қўйди. Уни савдойиликда айблаб, бир нечта дори ёзиб берди. Шундай қилиб, гаранг, гунг ва кўр тизим ошиқни ақлдан оздирди.\nЎшандан буён бу ернинг одамлари Саддо онт ичиб, ўзини осган Кхудо Бух даласидаги катта дарахтни зиёрат қилишади.\n← Аввалги Аввалги Жаҳон киносида “интеллектуал фильм”нинг ўрни\nКейинги → Кейинги: Луи Арагон ҳикматларидан


Икки илон ва лаққа балиқ бир-бирини емоқда — ғаройиб видео\n06:30 30 Октябр 2020\n12:21 12.09.2020 (Янгиланган 15:23 30.09.2020) Ҳавола олиш\nНа кадрах видно, что одна змея вцепилась в заднюю часть сома, заглотившего голову другой рептилии. Все это действие происходит в воздухе.\nТОШКЕНТ, 12 сен - Sputnik. Ҳиндистонлик табиатшунос Ганшьям Прасад Бханваре икки илон ва бир лаққа балиқ иштирокидаги ғаройиб олишувни камерага муҳрлашга муваффақ бўлди, деб ёзади The Daily Mail.\nБуқалар подаси оч шерларни ўлжадан ҳайдаб юборди – видео\nКадрларда акс этишига қараганда, сувда бўлган илон бошқа бир илоннинг бошини ютаётган лаққа балиқнинг думига чанг солган.\nВоқеа гувоҳининг сўзларига кўра, жанг ҳарсанг тош устидаги илоннинг лаққа балиққа ҳужум қилишидан бошланган. Аммо, балиқ унга чап берган ва судралувчининг бошини ютишга муваффақ бўлган. Қурбон балиқни сувдан тепаликка судраб олиб чиқишни бошлаган маҳалда, сувдан иккинчи илон сакраб чиққан ва эҳтимолий ўлжанинг думига тишлари билан ёпишиб олган.\nСудралувчилар ва балиқ шу алфозда ярим соатча турган. Сўнгра, пастдаги илон жағини очиб юборган ва сувга тушган, унинг кетидан иккинчиси ҳам "таслим бўлган". Натижада лаққа балиқ бус-бутунлигича, эсон-омон ўз манзили томон сузиб кетган.\nВидеода муҳрланган илонлар - балиқлар ва қурбақалар билан озиқланувчи заҳарсиз сувилонлар эканлиги айтилмоқда.


Қиз кўрган оталар — Dilkashradio.com\nАссалому алайкум. Оилада қиз фарзанд билан отанинг муносабати қандай бўлиши кераклигини ўргатадиган ягона инсон бу – она. Шунинг учун ҳам бугун суҳбатимизни айнан оталар ва қизлар мавзуси билан давом эттиришни маъқул топдик. Замонамиз руҳшунослари оилада қиз фарзанди бўлган оталар амал қилиши лозим бўлган қатор қоидаларни ишлаб чиқишди. Аслида бу қоидалар аввал ҳам бўлган, аммо уларнинг сони 25та эмас, 250 мингдан ҳам кўп. Бироқ умумлаштирилган ва 25та қоида ичига киритилган умумий қоидаларга амал қилиш билан оталар қизлари билан боғлиқ 250 мингдан ортиқ вазиятда ўзларини рисоладагидек тутишлари, муаммоларнниг олдини олишлари мумкин бўлади. Катта, ўртанча, кенжа қизингиз айтган ҳар бир гап аҳамиятли. Вақтингизни сарф этиб, гарчи унинг сўзлари сиз учун қизиқ бўлмасада, уларни эшита билинг.\nАгар бирини бошқасидан камроқ тингласангиз, унга етарлича меҳр бера олмаётганингиздан у хафа бўлади. Дунёда бор жамики қизалоқлар гўзал ва ширин бўлишади, ана шуни уларга ҳар куни такрорлаб туринг. Сиз қизингиз учун онаси эмассиз. Сиз – отасиз. Онаси бўла туриб она ўрнини босишга ҳаракат қилманг. Оилада отанинг ўз вазифаси бор. Сиз уларни қисман биласиз. Овозингизни баланд кўтариб гапирманг. Агар шундай қилсангиз, келажакда шаллақи қизнинг отасига айланасиз. Асабига тегиб, ҳафа қилдингизми, кечирим сўранг. Ўйинчоқларнинг кўпи ёки ками бўлмайди. Агар сиздан янги ўйинчоқ олиб беришни сўраса, олиб беринг. Бироқ аввал, эски ўйинчоқлардан бир нечтасини бошқа болаларга ўйнашлари учун совға қилишни таклиф қилинг. Ҳар бир қиз ўзини малика деб билади. Унга шуни исбот қилинг ва тарбияли қизни вояга етказинг. Бу жуда оғир меҳнат, бироқ натижаси шунга арзийди.\nАгар сизга катта қизингиз қўнғироқ қилаётган бўлса, унинг пул сўрашига тайёр туринг. Ахир у ўзида бор барча нарсалар пулга сотиб олинишини тушунаётган ёшда. Қизингизни қучоқлаб, уни бағрингизга босиб туринг. Ахир у ҳали кичкина, атрофда унга нотаниш бўлган даҳшатли олам бор. Баъзида бу оламдан уни онаси ҳам ҳимоя қила олмайди. Кенжа қизингиз 22га кирган бўлса ҳам ўз номи билан у кичкина. Агар ўғил болалар қиладиган ишларни қилишда қизингиз сизга ёрдамлашишни истаса, қаршилик қилманг. Шунда, орадан бир неча ўн йил ўтса ҳам ёнингизда ёрдамчи ва ҳамроҳ бўлади. Баъзи ишларни фақат сиз билан қилишига ўргатинг. Масалан, балиқ овига бирга бориш, футболни бирга тамоша қилиш… Бу жуда муҳим. Қизингиз уни отаси доимо ҳимоя қила олишини билиши керак. Ҳар қандай вазиятда, қандай низога аралашган бўлмасин, унинг айби бор ёки йўқлигидан қатъи назар уни сиз ҳимоя қила олишингизни билсин.\nКелишмовчиликларнинг асл негизи кейин ўрганилади, асосийси у сизга ишонсин. Хонадаги тартибсизлик жонингизга теккан бўлса, қизингиздан худди маликадан ёрдам сўрагандек хонани тартибга келтиришини сўранг. Бу ҳолатда у сизнинг иштирокингиз ҳам хонани саранжом қилиб қўя олади. Ютуқ ва камчиликлар ҳақида сўз борганида “биз” деб гапиришни унутманг. “Биз адашдик”, “Биз уддасидан чиқа олмадик”, “Биз буни уддаладик”! Қизларнинг кўнгли нозик бўлади. Агар у бирор муаммо туғилганида сизнинг ёнингизга келиб йиғлаб, дардини айтмаса, ҳайратланманг. Бу сизнинг ёмон ота эканингизни билдирмайди. Кўз ёшлари сабабини бироз вақт ўтиб ўзи айтади. Қизингизни ҳар бир яхши иши учун мақташга ва унинг яхши ишига урғу беришга ҳаракат қилинг. Хуллас оталарнинг эътибори қизларни бахтли қилади.


НИМА УЧУН БИЗГА ЁМОНЛИК ҚИЛГАНЛАРНИ СЕВИШДА ДАВОМ ЭТАВЕРАМИЗ? • NeMolchi.uz\nBosh sahifa Jabrlanganlarga maslahat НИМА УЧУН БИЗГА ЁМОНЛИК ҚИЛГАНЛАРНИ СЕВИШДА ДАВОМ ЭТАВЕРАМИЗ?\nНИМА УЧУН БИЗГА ЁМОНЛИК ҚИЛГАНЛАРНИ СЕВИШДА ДАВОМ ЭТАВЕРАМИЗ?\nБундай вазиятлар кўпроқ аёлларда учрайди ва асл сабаби илдизини узоқ болаликдан излашга тўғри келади. Психологларнинг аниқлашича, кўп камситадиган, урадиган, тергайдиган ота-оналарнинг фарзандлари қанчалик хўрланмасин, барибир ота-онасига қаттиқ боғланиб қолади. Хўш нима учун?\nАгар ота-она болани овутиб улғайтирса, у ҳолда фарзанд ҳам ўзини-ўзи овутишни ўрганади. Натижада улғайгач, ота-онасига қарамлиги кучли бўлмайди. Шу тариқа инсон мустақилликка эришади, жамиятда тенг муносабатларни ўрнатади. Аммо ота-она фарзандига яхши муносабатда бўлмаса-чи? Табиийки, бола ҳам ўзига нисбатан яхшиликни раво кўрмайди. Унинг устига “ёмон” ота-онасига қаттиқ қарам бўлиб қолади. Ички манбалари бўлмагани сабаб, кейинчалик бошқаларга қарамлиги ортади. Уларда “мени ташлаб кетишмасин” деган фикр устунлик қилиб, ўз қадрини тушириш, бировнинг олдида бўйин эгиш, ялинишгача бўлган ҳолатлар кузатилади.\nКўнглингизни қолдирган одамнинг олдига яна қайтиб келаверишнинг яна бир сабаби, асло раҳм-шафқат туйғуси эмас, балки болаликдаги кўрсатмаларга боғлиқ. Бундай инсон ўзи қандай мустақил қадам ташлашни билмайди, унга фақат ёнидаги инсонининг ҳаракатлари муҳим. Бу худди чўғга ташланган асалга ўхшайди. Асалга қанчалик интилган сари, чўғга куйиб бораверасан. Керакли муҳаббатни излайсану, лекин тополмайсан.\nЎз «мен»ини билмаслик\nБола ота-онасидан воз кечолмайди, улар ҳаёт манбаи. Қанчалик ёмонлик кўрса ҳам, у чидаб яшайверади. Улғайгач эса барча айбни ўз бўйнига олиб яшашни ўрганади. У барчасига чидайди, ўз “мен”ини унутади. Оилавий зўравонлик қурбонига айланиб қолади. Яхшиликка ишонади, вазият ўзгариб қолишини интиқлик билан кутади. Тасаввурига бир одамнинг сиймосини ясаб олиб, зўравон турмуш ўртоғини унга ўхшатиб юраверади.\nЎзгаришлар сари йўл\nАввало ёлғизликдан қўрқиш керак эмас. Бу дунёда фақат бир инсонга боғланиб қолмагансиз. Ўз ҳаётингиз бор, қадрингизни билинг, қаддингизни тик тутинг. Бошингиз эгилиб яшаш учун яратилмагансиз. Ўзгаришлар қанчалик кутилмаган ва қўрқинчли бўлмасин, улар ҳаётингизга нур олиб кириши мумкин. Атрофга назар ташланг, диққат билан кузатинг. Сизникидан ташқари қанча ҳаётлар бор, тақдирлар давом этяпти. Бир вақтлар ота-онангизга “йўқ” дея олмаган бўлсангиз, ўзингизга “тўхта” деб кўринг.\nДугонангиз зўравонликдан азият чекаётган бўлса нима қилиш керак?\nЯқин инсонларимиз эзилаётганини кўриш осон эмас. Баъзида қулай сўз тополмаймиз. Энг тўғри йўлни излаб овора бўламиз. Мабодо дугонангиз зўравон инсон таъсирига тушиб, ундан ёмонлик кўраётган бўлса, қуйидаги тавсияларни берамиз.\nҚўллаб-қувватланг. Дугонангиздаги яхши хислатларни кўрсатиб беринг, ўзига нисбатан ишончи ортсин. Ростгўй бўлинг.\nТаклифлар билдириб туринг. Спортга чорланг, сайрга чақиринг, чалғитинг, вақтини унумли ўтказиши учун ёрдам беринг.\nОиласи бузилса, янги инсонлар билан таништиринг. Имкониятингиз туғилса, янги танишлар топиб беринг. Жамият орасига олиб чиқинг. Кўнгли кўтарилсин, муаммоларини унутсин.\nАсло мумкин эмас:\nТанқид остига олманг. Бу фойдасиз. Шунчаки уни диққат билан тингланг, дардига шерик бўлинг.\nХафа қилманг. Зўравонлик шароитида яшайдиганлар ўзига ишончи йўқолиб, ҳар нарсага шубҳаланадиган бўлиб қолади. Ҳатто ёрдам берадиган одамга нисбатан ҳам. Бунинг учун унга жаҳл қилманг. Шунчаки тушунишга ҳаракат қилинг ва мақсадингиз эзгу эканлигини тушунтириб беринг.


By IxlosOrg on 05/21/2020 МАҚОЛАЛАР РАМАЗОН СУҲБАТЛАРИ\nАллоҳнинг тавфиқи ила бу суҳбатимиз каффоратлар ҳақида бўлади. Йил бўйи гуноҳларимиз кўпайиб кетиши аниқ. Аллоҳ таоло гуноҳларимизни мағфират қилсин.\nПайғамбар саллаллоҳу алайҳи ва саллам айтганлар: “Одам фарзандига зинодан бўлган насибаси битилган, бу насибасидан қочиб қутулолмайди. Кўз зино қилади, унинг зиноси қарашдир. Қўл зино қилади, унинг зиноси ушлашдир. Оёқ зино қилади, унинг зиноси юришдир. Тил зино қилади, унинг зиноси гапиришдир. Қулоқ зино қилади, унинг зиноси эшитишдир. Сўнг жинсий аъзо (зино қилиш билан) буларнинг ҳаммасини тасдиқлайди ёки (зинодан тийилиш билан) ёлғонга чиқаради“.\nШариат муайян каффорат белгилаган гуноҳлар у ёқда турсин, биргина кўзнинг гуноҳи, тилнинг гуноҳи, қалбда кечадиган гуноҳларнинг ўзи йиғилиб-йиғилиб тоғдек бўлиб кетади. Муборак рамазон ойи бу гуноҳлар учун каффорат мавсумидир. Рамазон рўзаси ўтган рамазондан буён қилинган гуноҳлар учун, умра ўтган умрадан буён қилинган гуноҳлар учун, жума намози ўтган жумадан буён қилинган гуноҳлар учун каффоратдир. Мана шундай каффоратлар мавсумини ғанимат билиб, солиҳ амаллар қилиб олишимиз лозим, шояд, Аллоҳ таоло бу амаллар сабабли гуноҳларимизни мағфират қилса.\nРамазон ўтган рамазондан буён қилинган гуноҳлар учун каффоратдир. Яъни унинг рўзаси ва тунги намозлари гуноҳларга каффорат бўлади. Ким Аллоҳга иймон келтирган ва ажр-савоб умид қилган ҳолда рамазон кечалари намоз ўқиса, кундузлари рўза тутса, ўтган гуноҳлари мағфират қилинади. Шунингдек, Аллоҳга истиғфор айтиб, Аллоҳни кўп зикр қилишимиз керак. Чунки истиғфор гуноҳлар учун каффоратдир. Ҳадиси қудсийда Аллоҳ таоло айтади: “Эй бандаларим, сизлар кечаю кундуз хато қиласиз, мен барча гуноҳларни кечириб юбораман. Менга истиғфор айтинг, гуноҳларингизни мағфират қиламан“. Бу муборак ойда кўп истиғфор айтайлик. Аллоҳнинг изни ила рўза, намоз ва истиғфорларимиз гуноҳларимизга каффорат бўлсин. Абдуллоҳ ибн Умар разияллоҳу анҳумо айтади: “Пайғамбар саллаллоҳу алайҳи ва саллам биргина мажлисда “Раббим, мени мағфират қил, тавбамни қабул эт, албатта Сен тавбаларни қабул қилувчи ва мағфиратли зотсан“, бошқа бир ривоятда “тавбаларни қабул қилувчи ва раҳмли зотсан“ деб юз марта айтар эдилар”. Шунингдек, Пайғамбар саллаллоҳу алайҳи ва саллам: “Қалбимда зикрдан сусайишни ҳис қиламан-да, кейин бир кунда юз марта истиғфор айтаман“, деганлар. Ҳа, Пайғамбар саллаллоҳу алайҳи ва саллам шундай деганлар. Ҳар куни кўп-кўп истиғфор айтиб юрайлик, шояд Аллоҳ таоло гуноҳларимизни мағфират қилса.\nИстиғфорнинг бундан бошқа фазилатлари ҳам бор. Истиғфор азобни даф қилади. Аллоҳ таоло айтади: «Улар мағфират сўраб турган ҳолларида Аллоҳ уларни азобловчи эмасдир!» (Анфол, 33).\nИстиғфор сабабли ризқлар оқиб келади. Аллоҳ таоло Нуҳ алайҳиссаломдан ҳикоя қилиб, шундай дейди: “Мен дедим: “Парвардигорингиздан мағфират сўранглар, албатта У ўта мағфиратли зотдир. (Шунда) У устингизга осмондан ёмғир қуйдиради, мол-дунё, бола-чақангизни кўпайтиради ҳамда сизларга боғу бўстонлар ва оқар дарёлар ато этади” (Нуҳ, 10-12).\nИстиғфор сабабли ризқ кўпаяди. Истиғфор билан балолар кўтарилади. Истиғфор ила даражалар юксалади. Истиғфор билан гуноҳлар кечирилади. Бундан ташқари, истиғфор айтиш Аллоҳнинг амрига бўйсуниш ҳам демакдир. Зеро, ҳадиси қудсийда Аллоҳ таоло айтади: “Менга истиғфор айтинглар, гуноҳларингизни мағфират қиламан“.\nАллоҳ таоло Қуръонда айтади: «Парвардигорингиздан мағфират сўранг, У ўта мағфиратли зотдир» (Нуҳ, 10);\n“Ким бирон ёмон иш қилса ёки ўз жонига жабр қилса, сўнг Аллоҳдан мағфират сўраса, Аллоҳни мағфират қилувчи ва меҳрибон эканини топади” (Нисо, 110).\nИстиғфор каффорат эшикларидан биридир. Шунингдек, кўп намоз ўқиш ҳам гуноҳлар учун каффорат бўлади. Пайғамбар саллаллоҳу алайҳи ва саллам бегона аёлдан бўса олган кишини мукаммал таҳорат олиб, икки ракаат намоз ўқишга ва намозда хаёлини бузмай Аллоҳга қалби билан юзланишга буюрдилар.\nПайғамбар саллаллоҳу алайҳи ва салламга Аллоҳнинг ушбу оятлари нозил бўлди: “Кундузнинг икки тарафида ва кечадан бир бўлагида намозни тўкис адо этинг! Албатта, яхшиликлар ёмонликларни кетказади. Бу эслатма олувчилар учун эслатмадир” (Ҳуд, 114).\n«Субҳаналлоҳи ва биҳамдиҳи» калимасини юз марта айтиш ҳам гуноҳларга каффорат бўлади. Пайғамбар саллаллоҳу алайҳи ва саллам: “Ким «субҳаналлоҳи ва биҳамдиҳи» калимасини юз марта айтса, гуноҳлари тўкилади, гарчи гуноҳлари денгиз кўпикларича бўлса ҳам“, дедилар. Бу калимани айтишни ўзингизга вазифа қилиб олинг.\nГуноҳларга каффорат бўлмиш намоз ва садақадан ҳам улушингиз бўлсин. Расулуллоҳ саллаллоҳу алайҳи ва саллам дедилар: “Намоз ва садақа кишининг бола-чақаси, мол-дунёси ва қўни-қўшниси сабабли орттирган гуноҳларига каффорат бўлади“.\nОдамларга таом бериш ҳам гуноҳларга каффорат бўлади. Чунки таом едириш савобли ишлардан.\nБу муборак ойда иложи борича яхши амалларни кўпайтиринг. Айтиб ўтганимиздек, бу амаллар гуноҳларингизга каффорат бўлади. Тутган рўзангиз каффорат, кечалари ўқиган намозингиз каффорат, айтган истиғфорингиз каффорат, салавотларингиз каффорат, яхши амаллар каффорат, садақалар каффорат.\nАгар зиммангизда ўтмишдаги қасам каффоратлари бўлса, уни адо қилинг. Қасам каффорати ҳаммага маълум бўлганидек, “ўз оилангизни боқадиган ўртача таомлардан ўнта мискинга таом бериш ёки уларни кийинтириш, ё бир қулни озод қилишдир” (Моида, 89).\nНима учун оятда таом бериш биринчи зикр қилинди? Чунки таом бериш кейинги икки ишга қараганда кўпчиликнинг қўлидан келадиган ишдир. Одамлар ичида ўн нафар мискинни кийим-кечак билан таъминлайдиганлари ҳам бор. Лекин бунга ҳамма ҳам қодир эмас. Таом бериш кўпчиликнинг қўлидан келадиган иш бўлгани учун биринчи зикр қилинди, валлоҳу аълам.\nЗиммангизда қасам, зиҳор ёки бехосдан одам ўлдириш каффорати бўлса, уни адо этишга шошилинг. Бехосдан одам ўлдириб қўйиш каффорати учун икки ой рўза тутиш керак бўлса, рамазон ойидан ташқари икки ой рўза тутилади. Дия (хун ҳақи) тўлаш керак бўлса, дияни адо қилинг. Шунингдек, устингизда одамларнинг қандай ҳақлари бўлса, адо қилинг. Чунки Пайғамбар саллаллоҳу алайҳи ва саллам: “Қиёмат куни албатта ҳақларни эгаларига адо қиласизлар, ҳатто шохсиз қўйга шохли қўйдан қасос олиб берилади“, дедилар.\nЯна: “Ким биродари ҳаққига зулм қилган бўлса, динору дирҳам бўлмайдиган кун келишидан аввал ундан қутулиб олсин“, дедилар. Чунки у кунда савобу гуноҳдан ўзга нарса бўлмайди.\nАллоҳ барчамизни солиҳ амалларга муваффақ қилсин. Омин.\n Бухорий (6612) ва Муслим (2657) ривояти.\n Термизий ривояти, 3434. Албоний «Саҳиҳ сунан ат-Термизий»да саҳиҳ деган.\n Абу Довуд (1516) ривоят қилган, Албоний «Саҳиҳ сунан Абу Довуд»да саҳиҳ деган.\n Муслим ривояти, 2702.\n Бухорий ривояти, 6405.\n Бухорий (1435) ва Муслим (144) ривояти.\n Муслим ривояти, 2582.\n Бухорий ривояти, 2419.\nAvvalgi maqolaҚуръони карим тафсири | 77 | Тағобун сураси, 9-18 оятлар | Шайх Содиқ Самарқандий\nKeyingi maqola Тажвид дарслари | 25 | Ро қоидалари | Муҳаммад Умар


O. Rahmon: Ватан озодлиги йўлида энг кўп жабр кўрган Муҳаммад Солиҳ эмасми? | ДУНЁ ЎЗБЕКЛАРИ | Mobile Version\nO. Rahmon: Ватан озодлиги йўлида энг кўп жабр кўрган Муҳаммад Солиҳ эмасми?\n02/27/2017 Ismat Khushev Адабиёт\nOtamurod Rahmon: Бир гуруҳ ёзувчиларнинг президентга ёзган мактубини ўқиб…\nАлбатта, бу ташаббус олқишга сазовор бир тадбир. Аммо, иш соғлом бир тазда бошланса, у кўп ҳолларда мувафаққиятли якун топади. Чала-чулпа бошланган иш, чала-чулпа ниҳояланади.\nВатан озодлиги йўлида энг кўп жонбозлик кўрсатган, ҳаммадан кўп терлаб-пишиб, меҳнат қилиб, энг кўп жабр кўрган Муҳаммад Солиҳ эмасмиди?\nЎзбек адабиётининг 80-йиллардан бугунги кунигача бўлган умрини, унинг битган асарларисиз тасаввур қилиб бўладими?\nЁки мухолифтнинг бошида ўттиз йил аҳдида собит тура олган ўзбекнинг унинг каби бошқа бир ўғлони бормикан? 80г ёша яқинлашиб қолган Ёдгор Обид миллатнинг тараққий этиши учун қарийиб 30 йиллик умрини оиласидан, ватанидан хорижда ғурбатда ўтказмадими?\nКим, унинг бу шонли кураш йўлида бир марта бўлсин, нолинганини эшитибди? Ҳеч ким, албатта! У ростгўйлик ва жасурликда, ўзбек шоирларининг пешқадами эмасми?\nУйи-жойи, моли-мулки ўзига етарли, бировга эҳтиёжи йўқ Нуруллоҳ Муҳаммад Рауфхон топганини еб, оёғини узатиб ётса, биров унга бир нима демасди. У ёши бир жойга етганда шижотга миниб, жонидан азиз юртидан чиқиб туриб, унинг дардида “Бу кунлар”ни эълон қилди. Миллатнинг нақадар хору зорликларига у шунчаки қараб тура олмади…\nБу саноқни тўхтамасдан бир ҳафта давом эттирса бўлади. Диний мотивлар билан, сиёсий мотивлар ва ҳакозолар билан айблаб қамалган айбсизлар, сон мингта.\nБиз нега уларни ўйламаймиз? Ҳой жаноб президент, Чўтир деган одамхўрнинг ноҳақ айблови билан қамалган жабрдийдаларни қамоқдан зудлик билан озод қилиш керак, хорижларда юрган мухолифатчиларга ҳам ичкарига йўл бериш керак, сизнинг бошчилигингизда миллий сафарбарлик эълон қилиб, бирдам бўлиб ватанни инқироздан қутқарайлик.\nБу йўлда сиз бош бўлинг, биз қул каби меҳнат қилайлик, дунёда ўз ўрнимизга эга бир миллат бўлайлик, дейилса, Мирзиёев тушунмасмиди? Тушунарди!\nЧала туққандан кўра, ўлик туққан афзал, деган халқимизда бир гап бор. Чала – соғлом бўлмаган фикр, жамиятни йўлдан оздиради, ўлик фикрнинг эса, ҳеч қанақа таъсири бўлмайди. Ҳар биримиз ўзимизни ўйлар эканмиз, яна минг йил ҳеч нима ўзгармайди.\nКелинглар, қўлни-қўлга бериб, бир-биримизга қувват бўлайлик, ватаннинг дардига дармон бўлайлик!\nБитта ўзим бўларлик билан иш битмайди…\nБу фикрларда жон борлиги учун ҳам уни сайтимизда эълон қилишни маъқул кўрдик. Муҳаммад Солиҳнинг ўзбек давлати ва халқи олдидаги хизматлари беқиёс.\nБуни бугун очиқ ойдин айта олишимиз керак.\nКуни кеча унинг укасини ўн тўққиз йиллик қамоқдан ҳеч қанақанги талаб ва миннатсиз озод қилган Президент энди акасига ҳам меҳр ва мурувват кўрсатса, унга ва у бошчилигидаги ўзбек мухолифатига нисбатан Яраш актини эълон қилиб, уларга Ватан дарвозаларини очса қандай гўзал бир иш бўларди.\nҲамма бир тану бир жон бўлиб жонажон юртимиз равнақи учун бир ёқадан бош чиқариб, меҳнат қилсак, бу дунёда биздан-да бахтлироқ, биздан-да, қудратлироқ ва биздан-да фаровонроқ давлат ва миллат бўлмасмиди…\nТоронто шаҳри, Канада, 28 февраль, 2017 йил…\nМуҳаммад Солиҳ: ‘Унутма, фақат сен ҳурсан!’\nМамадали Маҳмудов бугун биринчи маротаба менга табассум қилдилар (13 мақола)\nШавкат Мирзиёев: “Сизни Америкадан ҳам чақиртириб олдимми?”\nАбдулла Орипов билан Исмат Хушев Бош муҳаррир Сафар Остонов ҳузурида\nКарим Баҳриев ижодидан: Онамнинг исмлари Қумри эди…\nЭврил Турон: ЎЛДИРСА ҲАМ ҲАҚНИ АЙТ!!!\nIkki eshik orasi – Erkin A`zam Икки эшик ораси – Эркин Аъзам – Дилшода Матчонова\nИброҳим Ҳаққул: “Иккиюзламачилик – энг катта кулфатлардан биридир”\nДадахон Ёқубов: Буюк шоира, давлат арбоби Ҳалима ойим хотирасига\nҲалима Худойбердиева “Икки эшик ораси”да… (Хуршид Даврон” кутубхонаси)\nЭлбек РАҲМАТ: МИЛЛАТГА МАКТУБ!!!\nҲалима Худойбердиева. Баҳорлари кетиб борар, билмаслар\n02/28/2017 at 1:45 PM\nБулар Мирзиеевни тинмай емонласа, танкид қилса, кандай килиб уларни мурожатга кушиш мумкин. Едгор Обид дегани 80 га киряпти, лекин охиратини уйлаш урнига, Мирзиеевни тинмай емонлаб, тирнок тагидан кир кидириш билан овора. Уларни акли бор одам руйхатга киритмайди. Ва тугри килишади. Мамадали Махмудов, Юсуф Жумаев, Исмат Хушевлар Мирзиеевга нисбатан уз муносабатини очик айтишди, куллаб кувватлашди. Сафарбойни билмадим, эшитмадим бу борада бирор нарса деганини…\n02/28/2017 at 11:14 AM\nҲамма гап шундаки, Отамурод Раҳмон дегани Озодликдаги Искандар тахаллуси билан чиқадиган Шуҳратбой бўлади.\n02/28/2017 at 5:19 AM\nОдамлар каби мен дунени кезиб\nЕза олмадимку шерий туркумлар.\nЧункий ота юртдан чикканим сезиб.\nТарк этарлар мени хижору кунлар.\nГариб огоч шерини жуда зур езганлар.Абдулазиз карим маромига етказиб куйладилар.унутмаймиз Солих акани сиесий ва ижодий хаетини.худо хохласа кайтади узбекистонга.\n02/28/2017 at 2:14 AM\nҲурматли Аҳмад Ҳожи Хоразмий, сиз Отамурод Раҳмонни нотўғри тушунибсиз. Бу ерда хоҳ четда бўлсин, хоҳ ичкарида ҳар бир нормал фуқаро хусусида гап боряпди. Ҳатто бу ерда миллат ҳам назарда тутилмаган. Яна айтаман, инсон- ақли-ҳуши жойида фуқаролар ҳақида гапириляпди. Сизнинг эса, ҳар ҳолда ўз ўрнингиз, номингиз бор. Ўзбекистонда, сизни кўпчилик танийди. Миллий сафарбарлик, деган икки калима сўзнинг маъноси нима? Оддий одамларсиз шоири ким, сиёсатчисию шоҳи ким? Асос, мана шу оддий халқ, ҳамма сафарбарлик, миллатнинг ва давлатнинг асоси бўлмиш, мана шу қатлам учун!!!\n02/28/2017 at 1:39 AM\nМухолифларга тӯла эркинлик берилса МХХ га иш қолмайди. Мухолифат гуруҳлари бир бирларининг бошини ейди.\n02/27/2017 at 11:05 PM\nБир гурух ёзувчиларнинг, манашу мақола муаллифи О.Раҳмоннинг, ва уларнинг фикрини қўлловчи И.Хушевнинг ёзганларини ўқиб кўнглим ўксигандай бўлди.\nСабаб шуки, биз олимлар сиёсий мухолифатчи бўлмасакда, “Вакил” ёзиб қишлоқ аҳли манфаатлари, агрохимикатлар ишлатилишига қарши курашиб ватан тупроғи ва биосераси экологияси манфаатлари учун курашиб, Каримов режими душманига айландик ва муҳожир бўлдик.\nБизни нимага қўшишмади муҳтарам ижодкорлар жабридийдалар қаторига? Сиёсий мухолиф бўлмаганимиз учунми?\nИлтимосимиз шуки, муҳожирлар масаласига кенгроқ қаралса. Бу масалада ҳамма бирдай тан оладиган И.Хушев каби одамлар етакчилик қилса, нур устига нур бўларди.\nLeave a Reply to Хусан аравачи


Ҳовлида ўқувчилар саф тортиб туришибди.\nУлар "Фарзандимга китоб совға қиламан" деб номланган маънавий-маърифий тадбирнинг тантанали маросимига жамланишган экан. Ўқувчи-ю ўқитувчиларнинг сўзлари беихтиёр китобни мадҳ этувчи шеърларга уланади. Буюк алломаларнинг китоб ва китоб мутолааси ҳақида айтган ҳикматли сўзлари тилга олинади. Буюк соҳибқиронимиз Амир Темур ўз даврида "Китоб барча бунёдкорлик, яратувчанлик ва ақл-идрокнинг, илму донишнинг асосидир, ҳаётни ўргатувчи мураббийдир" деган экан. Муҳтарам Президентимиз Ш. М. Мирзиёевнинг "Фарзандларимизни китоб ўқишга ўргатиш билан бирга ўзимиз - ота-оналар ҳам китобга ошно бўлишни унутмаслигимиз керак" деган гаплари эса бугунги куннинг шиорига айланган.\nБиз фарзандларига энг кўп китоб совға қилган ота-оналар билан қизиқдик. 7-синф ўқувчиси Фотима Ҳасанбоева жуда хурсанд. Негаки дадаси Азимжон Яминов унга 20 та китоб совға қилган экан. Шарифжон Қўшоқов 4-синфда ўқиётган қизи Шаҳодат Абдукаримовага 16 та энг сара китобни туҳфа этибди. Баҳодир Низомов билан Фахриддин Йўлдошевлар 1-синфда ўқиётган қизлари танлаган 9-10 та китобни харид қилиб беришгани маълум бўлди.\nЭнг кўп китоб совға қилган ота-оналар сифатида Фахриддин Йўлдошев, Баҳодир Камоловлар ҳам эътироф этилдилар.\nШунингдек, Абдурасул Нажмиддинов, Бахтиёр Қодиров, Ботиржон Ғаниев, Турсунали Ирисов, Муродилла Қирғизовларнинг исм-шарифлари ҳам ҳурмат билан тилга олинди.\nАлоҳида ибрат кўрсатган ота-оналар туман халқ таълими бўлимининг фахрий ёрлиқлари билан тақдирландилар. Она тили ва адабиёти фани ўқитувчиси Одина Джакбарова уларга бағишлаб ёзган шеър гулдурос давомли қарсаклар билан олқишланди. 9-синф ўқувчиси Гулшаной Аҳмадалиева унинг шогирди экан. Шогирд ҳам бўш келмади. Устозига жавобан ёзган энг янги шеърларидан ўқиб берди. Айтганча, ҳозирда ёш шоира Гулшанойнинг шеърлари жамланган китобни нашрга тайёрланмоқда. Бу билан туманимиз маънавий хазинаси, мактабнинг кутубхонаси янада бойийди.\nАкция баҳонасида туман, вилоят миқёсидаги турли мусобақаларда ғолибликка эришган ўқувчиларга диплом, фахрий ёрлиқлар билан бирга китоб совғалари ҳам тантанали равишда топширилди.\nАкциянинг кўтаринкилиги, давранинг файзини таъминлашда Маданият маҳалласида фаолият юритаётган "Жозиба" гуруҳининг ўрни катта бўлганлигини таъкидлаш жоиз. Англадикки, қишлоқдан Абдуллажон ота Мамадалиев, Абдулҳамид ака Маматқулов сингари соз ва сўз усталари етишиб чиққан. Туманимизда биринчи бўлиб 60-йилларда шу қишлоқда "Ором" дастаси тузилган. У республика миқёсидаги санъат фестивалларида қатнашиб, туманимиз довруғини таратгани нуронийларимизгагина яхши маълум.\nБугун ҳофиз Абдуллажон ота Мамадалиев ва шоир Абдулҳамид ака Маматқуловнинг издошлари талайгина. Алижон ака Мамадалиев ана шулардан бири эди. Афсуски умри қисқа экан. Жойи жаннатдан бўлсин илоҳим. Унинг фаолиятини ўғли ҳамда Валижон ака Мамадалиевнинг Зойирбек, Диёрбек, Баҳромжон каби ўғиллари давом эттиришаётганини эшитиб, ниҳоятда қувондик. Улар ҳам Алижон аканинг умидли шогирдларидир.\nБу фикрларни айтишдан муддао акция рисоладагидек ўтишида улар ижросида таралган мусиқа, куйланган қўшиқларнинг аҳамияти беқиёс бўлганлигини эътироф этмоқдир. Шу куни ота-оналар томонидан фарзандларига мингтага яқин китоб туҳфа қилинибди.\nСўзга чиққан мактаб директори Баҳодир Қодиралиев акциядан кўзда тутилган мақсадга эришилганини таъкидлаб, бунга муносиб ҳисса қўшган ҳамкасбларига, ота-оналар ҳамда "Жозиба" жамоасига чексиз миннатдорчилигини изҳор этди. Тадбирни ўзи ёзган шеър билан якунладики, акция ҳақидаги фикрларимизга директорнинг ана шу ашъори билан хулоса ясамоқни жоиз билдим. Шояд қуйида ёритилаётган бу шеър бошқа ота-оналарни ҳам руҳлантирса:\nФарзанд - бойлик, дуру гавҳар,\nЯхши фарзанд бўлса у гар.\nОтангизга раҳмат олинг,\nБолангизга китоб олинг!\nМаҳаллада ким бой деса,\nФарзанди кўп киши бўлар.\nРаҳмат олган фарзандлардан\nОта-она кўнгли тўлар.\nМактаб - қутлуғ даргоҳ эрур,\nТарбияга зиё берур.\nЯхшилардан ибрат олинг,\nБолангизга китоб олинг.\nЖаннатмакон юрт фарзанди,\nЮртбошимнинг ҳур дилбанди.\nОта-она учун олинг,\nЭзгу ишлар раҳматини.\nФарзанд кўрки тарбиядир,\nУл китобдан зиё олур.\nЗиё инган заминларда\nЭзгу ишдан излар қолур.\nБу ҳикматдан ибрат олинг,


09.05.2020\tСиёсат Comments Off on Президент фахрийларни байрам билан табриклади\nҒалаба боғидаги амфитеатрда 9 май – Хотира ва қадрлаш кунига бағишланган байрам тадбири бўлиб ўтди. Маросимда уруш ва меҳнат фахрийлари, давлат ва жамоат ташкилотлари вакиллари, ҳарбий хизматчилар жам бўлди. Фото: Президент матбуот хизмати Давлат раҳбари матбуот хизмати хабарига кўра, президент Шавкат Мирзиёев Хотира ва қадрлаш куни ҳамда Иккинчи жаҳон урушида қозонилган ғалабанинг …\nСирдарёга юборилаётган кўмак юклари қаерда ва қандай сақланмоқда?\n09.05.2020\tСиёсат Comments Off on Сирдарёга юборилаётган кўмак юклари қаерда ва қандай сақланмоқда?\nСирдарё вилоятидаги тошқин жабрланувчиларига бутун республикадан инсонпарварлик ёрдамлари юборилмоқда. Kun.uz мухбири олиб келинаётган озиқ-овқат ва ноозиқ-овқат маҳсулотарининг сақланиши, назорат қилиниши ва тақсимланиши қай тартибда йўлга қўйилгани билан қизиқиб, Гулистон шаҳридаги марказий омборхонада бўлди. Маълум бўлишича, ушбу озиқ-овқат ва ноозиқ-овқат омборхоналарига прокуратура ходимлари масъул этиб бириктирилган. Гулистон шаҳридаги марказий омборхона учун …


COVID-19 дан Тошкент шаҳрида яна 3, пойтахт вилоятида яна 1 киши вафот этди\n31 октябр 2020, Тошкент вақти: 21:41\nЎзбекистонда 19 июль куни инфекциясига чалинган яна тўрт нафар бемор вафот этди.\nСоғлиқни сақлаш вазирлиги маълумотига кўра, улардан уч нафари Тошкент шаҳридан, яна бири эса Тошкент вилоятидан бўлган.\nТошкент вилоятининг Қибрай туманида яшаган 67 ёшли У.А. (аёл), Тошкент шаҳри Шайхонтоҳур туманида яшаган 47 ёшли М.К. (аёл), Олмазор туманида яшаган 65 ёшли фуқаро К. Г. (эркак) ва Юнусобод туманида яшаган 39 ёшли М.Р (эркак) ларнинг коронавирус инфекцияси юқтириб олгани тасдиқланган.\nВафот этганларнинг уч нафарида ҳамроҳ касалликлар ҳам бўлгани урғаланмоқда.\nССВ таъкидича, шифокорлар томонидан ўтказилган реанимацион муолажаларга қарамай, юқорида ёшлари зикр этилган беморлар оламдан ўтган. Шу тариқа Ўзбекистонда COVID-19 инфекциясига чалингани ортидан ҳаётдан кўз юмганлар сони 87 нафарга етган.


Спартак қўзғолонининг тор-мор этилишига нима сабаб бўлган? - zarnews.uz\nСпартак қўзғолонининг тор-мор этилишига нима сабаб бўлган?\nЖаҳондаги энг катта қуллар қўзғолонларидан бири қадим Римдаги Спартак бошчилик қилган гладиаторлар исёнидир. Бу ҳақда ўнлаб китоб ва кинофильмлар ишланган бўлса-да, ўша даврдаги тарихчиларнинг фикрлари қандай бўлган? Дарҳақиқат, Спартакнинг яқин ҳаммаслаги Крикснинг узоқни кўра билмаслиги туфайли ушбу исён римликлар томонидан бостирилганини биламиз. Гладиаторлар мактаби хўжайини Лентул Батиат Спартакнинг сотиб олиб Капуя шаҳрига, гладиатор мактабига жўнатаётганида қачондир келиб унинг бу янги қули жаҳондаги қочоқ қуллар исёнининг намояндаси бўлиб қолишини тасаввур ҳам қилмаган бўлса керак.\nРим ёзувчиси Флор Спартак қўзғолонидан юз йиллар ўтгач дунёга келган. Ўз асарларида Ўрта Ер денгизи ва Болқон орасидаги ҳудудда яшаган ўша фракиялик ёлланма аскар - Спартак Рим армияси хизматидан бўйин товлаган қочоқ, кейинчалик ўз ақли, маҳорати ва кучи билан гладиаторга айланган, деб ёзган.\nАйнан у Капуядаги гладиаторлар мактабида Криксни учратади. Тарихда Крикснинг қул бўлишигача нима билан шуғуллангани маълум эмас. Айрим тарихчиларнинг ёзишича, унинг кельтларга хос бўлган хусусиятларига қараб галлиялик бўлган деб тахмин қилишади. Лотин тилида Крикс - "жингалаксоч" деган маънони беради. Гладиаторлар Лентул Батиатнинг шахсий қуллари ҳисобланиб, уларга ҳайвонларча муносабатда бўлишган. Плутархнинг ёзишича, улар бирон бир ёмон иш қилишмаса-да, ўз хўжайини томонидан то жанггача қафасда сақланган. Эрамиздан аввалги 73 йилга келиб Спартак энди бундай ҳаёт кечиришга тоқат қилолмади ва қочиш режасини тузиб чиқади. Дастлаб Спартак 200 нафар қуллар билан қузғолон кўтариб, Апеннин водийсини кесиб ўтиб, Рим ҳукмронлик қилган ерлардан бош олиб кетишга қарор қилган. Аммо унинг режаси назоратчиларга маълум бўлиб қолгач, воқеалар жараёни тезлашиб кетади. Тўсатдан 78 кишидан иборат гладиаторлар қуроллар сақланаётган омборхонага ҳужум қилиб, мактабдан қочиб чиқишга уринади. Соқчиларнинг қаттиқ қаршиликларини енгиб озодликка чиққан қуллар ўзларига Спартакни бошлиқ қилиб олишади. Унга эса Крикс ва Эномай ёрдамчи бўлади.\nЎша даврларда римлик эркин фуқаролар қулларнинг бош кўтаришидан жуда қўрқишган. Сўнгги 50 йил ичида Римда икки марта қуллар исёни содир бўлган. Икки марта ҳам улар шафқатсизлик билан бостирилганига қарамай оқибати жуда аянчли якун топган. Айниқса, аҳолисига қараганда қулларнинг сони кўп бўлган шаҳарларда, бу каби исёнлар одамлар юрагига ғулғула солган.\nШундай қилиб, шаҳар чеккасида ўрнашиб олган гладиаторлар атрофида қочоқ қуллардан иборат қўшин тўплана бошлайди. Спартакнинг қўлга киритган ютуқлари ва қочоқлар орасида демократик тартиб-интизомга амал қилганлиги туфайли кўпроқ қуллар ўз хўжайинларини ўлдириб, қўрғонларини ёқиб, қщлларига учраган қуроларни олиб қочоқлар қўшинига келиб қўшилади. Тез орада уларнинг сони 70 минг кишига етади. Энди мамлакатдан қочиш тўғрисидаги режалар ўзгариб, кенг миқёсдаги ҳарбий ҳаракатларга айланади. Қуллар ўз хўжайинларидан шафқатсиз қасос олишга ҳаракат қилишади. Айрим тарихчиларнинг фикрича, айнан Крикс Спартакни яқин-атрофдаги барча қўрғонларни талаб, эгаларини ўлдириб, ўзини ёндиришга ундаган дейишади. Унинг Спартак қўли остида мардларча жанг қилишига қарамасдан иккаласи ўртасида доимо келишмовчиликлар бўлиб турган. Римликлар дастлаб бир гуруҳ қочоқ қулларнинг ҳаракатида жиддий хавф борлигини кўрмаганлиги сабаб уларни бостириш учун генерал Гай Клавдий Глабр бошчилигида кам сонли, тажрибасиз аскарлардан иборат қўшинни юборади. Сенат легион солдатларини кўргач, қуллар ҳар томонга қочиб кетади деган фикрда эди. Аммо, собиқ гладиаторлар бошчилигидаги қуллар Глабр қўшинини биринчи жангдаёқ мағлубиятга учратишади. Уларнинг жанговор шаштини кўрган Рим расмийлари энди Публий Вариний бошчилигидаги тажрибали ва кўп сонли қўшинни жўнатади. Аммо, Спартак аскарлари Вариний қўшинини тор-мор қилиб, ўзини ҳам асир олишига сал қолади. Шундан сўнг римликлар ҳушёр тортишди. Вазият жуда қалтис эканлигини англаб, шумлик йўлига ўтишди. Сотқин қуллар ёрдамида икки йўлбошчи ўртасида ўзаро қутқу солишга ҳаракт қилашади. Шундан сўнг воқеалар ривожи ялангоёқ қулларнинг жаҳоннинг энг қудратли империясини йўқ қилишдек орзусини чиппакка чиқарди. Номаълум сабабларга кўра, қуллар армияси иккига ажралди. Унинг бир қисмига Спартак, иккинчисига эса Крикс раҳбарлик қила бошлади. Плутархнинг фикрича, Крикснинг ўз кучига ортиқча баҳо бериши ва Спартакнинг маслаҳатларига қулоқ солмасдан ҳаракат қилиши икки дўст орасига душманлик қутқусини солган. Тахминларга кўра, Крикс ўз кам сонли қўшини билан Римга юриш қилишни мўлжаллаган экан. Бошқа бир тарихчиларнинг фикрича, қўзғолончиларнинг иккига бўлинишига римликлар сабаб бўлган. Улар бундан фойдаланиб Крикснинг 30 минг кишилик қўшинини тор-мор келтирди. Крикснинг ўзи Гарган тоғлари яқинидаги жангда ҳалок бўлди.\nСпартак ўз сафдошининг ҳалок бўлганини эшитиб жуда хафа бўлди ва унинг хотирасига бағишлаб гладиатор жанглари ташкил этди. Бу сафар жанглар асир олинган рим аскарлари ва лашкарбошилари ўртасида ўтказилди. Кўп ўтмай ёлғизланиб қолган Спартакнинг ўзи ҳам римликлар билан бўлган кучли жанглардан бирида ҳалок бўлди. Асир олинган қуллар армиясининг 6 минг нафар аскари Римдан Капуягача бўлган йўлнинг икки томонига чормихга тириклайин тортилди.\nШундай қилиб, инсоният тарихидаги энг кучли қуллар қўзғолони бошлиқларининг ҳарбий соҳада билим ва кўникмалари етишмаслиги, шунингдек, хиёнат аралашгани сабаб бостирилган.


ДИЛДАГИ УЛУҒ ОҲАНГ – .:: Xadicha.uz\nДИЛДАГИ УЛУҒ ОҲАНГ\nДуо – бу фақатгина бир нарсани сўраш эмас балки, уни қийнаётган нарсаларни ҳатто ҳеч кимга айтолмайдиган сирларни ҳам У(Аллоҳ)нга айтишдир. Шу билан бирга дуо орқали ўзи қилган гуноҳларини ҳам Унга айтиб тан олиши ва тавба қилиши мумкин. Шунинг учун биз ДУОга Дилдаги Улуғ Оҳанг деб таъриф бердик. Дуо сўзи араб тилида “чақириш”, “сўраш” маъноларини англатади. Дуо қилиш билан нафақат бирон нарса сўралади балки дуо бу сўровчида пайдо бўладиган нафсий ҳолатдир. Яъни, бу – қалб ва ҳисларнинг уйғоқлиги ҳамда уларнинг ҳар бирининг хокисорлик ила Аллоҳ таолога юзланишидир. Дуо қилиб тилда сўраётган нарсани қалбан ҳис қилмаса бу шунчаки сўраш бўлиб қолади. Дуо қилишда эса чин кўнгилдан, ич–ичидан ҳис қилиб, хорланиб, қилган гуноҳларини эътироф этиб, тавба қилиб сўраш лозим.\nБир танишим ҳаётидан бир ибратли воқеани ҳикоя қилиб берди. Унинг айтишига қараганда қирқ йиллик дўсти унинг ҳаётини заҳарга айлантирган. Чунки дўсти унинг ҳамма сирларидан хабардор бўлган. Шу ёки шунга ўхшаш ҳолатга тушиб қолмаслик учун бизда улкан имконият бор. Биз ҳеч кимга айтолмайдиган сирларимизни ҳам дардларимизни ҳам дўстимиз ёки танишимизга эмас балки тўғридан тўғри Аллоҳ таолога айтишимиз лозим. Шундай қилсак ҳам юрак сиқилишидан халос бўламиз ҳам ҳожатимиз раво бўлади. У ҳеч қачон бизни мазаҳ қилмайди, фойдаланиб қолиш ёки бизни ҳамманинг олдида изза қилиш учун ҳам имкон пойлаб турмайди. У ҳамма нарсани билиб турувчи зот Аллоҳдир. У айтадики, “Менга дуо қилинглар сизга ижобат қиламан” (Ғофир, 60).\nЗеро Аллоҳ таоло бизга ҳаммадан, ҳатто ота−онамиз ва дўстларимиздан ҳам яқинроқдир. “Қачонки, бандаларим сендан Мен ҳақимда сўрасалар, бас, албатта, Мен яқиндирман. Дуо қилувчи дуо қилганда дуосини ижобат қилурман” (Бақара, 186). Аллоҳ таолога қалбингиздагиларни баланд овозда бақириб айтиш шарт эмас, Унга тушунарли жумлалар тузиб гапириш ҳам шарт эмас, У зот инсон қалбидаги нарсаларни сўзсиз, сассиз ҳам эшитади ва ижобат қилади.\nҲадиси шарифда, “Ким Аллоҳдан сўрамаса, У Зот ундан ғазабланади” дейилган. (Имом Ибн Можа ривояти) Аллоҳга дуо қилмаслик Аллоҳнинг Вужуд (борлиги), Ғанийлиги (бойлиги), Эшитувчилиги, Карамлилиги (сахийлиги), Раҳмат, Қудрат ушбу олти сифатини инкор қилишдир. Шу сабабдан Аллоҳ ундан ғазабланади.\nОдатда биз – ожиз бандалар бошимизга бир ташвиш тушгандагина Аллоҳга ёлвора бошлаймиз. Бошимизга тушган офатни тезроқ аритишини сўраб Аллоҳга ялинамиз. Мусибатимиз аригандан кейин эса, дуо қилиш ёдимиздан кўтарилиб, ҳеч нарса бўлмагандек юраверамиз. Бу эса нотўғри Аллоҳ таоло Қуръони каримнинг Юнус сураси, 12−оятида қуйидагича васф қилади:\n“Қачонки инсонга зарар етса, Бизга ёнбошлаган, ўтирган ёки турган ҳолида дуо қилади. Ундан зарарини кетказсак, худди ўзига етган зарар ҳақида Бизга дуо қилмагандек кетаверади. Ана шундай қилиб, ичрофчиларга қилаётган амаллари зийнатланиб кўрсатилди”.\nИнсон боласи иши юришиб, ўзи соғ−саломат, роҳат фароғатда яшаб турганда, ҳеч нарса билан иши йўқ, мағрур яшайверади. Аммо Аллоҳ ҳидоят берган мўмин мусулмонлар эса, бундан мустасно. Аслида эса, айнан ишимиз юришган, бахтли дамларимизда кўп−кўп дуо қилишимиз ва Аллоҳга ҳамд айтишимиз, берган неъматларига шукр қилишимиз лозим.\nБошга бир мушкулот тушганида Аллоҳ таолога кўпроқ дуо қилиш қазои қадарга рози бўлишнинг аломатидир. Дуо қилиш билан биз Аллоҳга ибодат қилган бўламиз. Расулуллоҳ саллаллоҳу алайҳи васаллам: “Дуо – ибодатдир”, деганлар (имом Термизий ва Абу Довуд ривоятлари). Дуо ва зикр билан қалб равшанлашади, сиқилишлар кетади, бир инсонга айтиб енгил тортгандан кўра кўпроқ хотиржамлик ва ҳожати раволик топади.\nДуоимиз ижобат бўлиб, ҳожатимиз раво бўлишини хоҳласак, гуноҳ аралаштирмасдан, қариндошлик алоқаларни узмасдан Аллоҳдан чин ихлос ва қатъийлик билан дуо қилишимиз лозим бўлади. Бундан ташқари дуо қилиш одобларига ҳам риоя қилинса, ижобат бўлиши тезроқ бўлади.\nИмом Ғаззолий дуо қилиш одоблари ва вақтларни қуйидагича келтирган:\n1. Арафа куни, Рамазон ойи, жума куни ва кечанинг охирги учдан биридаги вақтларда кўпроқ дуо қилиш;\n2. Сажда ҳолати, ёмғир ёғаётганда, намоздан кейин ва бошқа вақтларда дуо қилишни ғанимат билиш;\n3. Қиблага юзланиш, икки қўлни кўтариш ва дуо сўнгида юзга суриш;\n4. Махфий ва жаҳрий орасида овозни пастлатиш;\n5. Дуони қофия билан қилмаслик;\n6. Ҳузуъ, тазарруъ ва қўрқиш;\n7. Талаб қилаётганда жазм қилиб, ижобат бўлишига ишониш;\n8. Дуода собит бўлиш, такрор ва такрор дуо қилиш ва ижобат бўлишида сабрсиз бўлмаслик;\n9. Аллоҳнинг зикри ва Расулулоҳга саловат айтиш билан дуони бошлаш;\n10. Тавба қилиб Аллоҳга юзланиш.\nБарчага Аллоҳга юзланиш Ундангина ёрдам сўраш ва дуолари ижобат бўлиш, қалб хотиржамлиги насб қилсин.\nХадичаи кубро аёл−қизлар ўрта махсус ислом билим юрти ўқитувчиси Дилдора Махмудова\nРўза тутайми ёки уй ишларини қилайми


Масжидда бир бой одам билан бир дарвеш ибодат қилар эдилар.\nNews FeedTopics 7 683Photos 11 170Videos 388Participants 111 942\nГафлатда колиб кетманг! Уйгонганингизда кеч колишингиз мумкин.\nСиз фалончини боласи ёки фалончини кариндоши булсангиз кимга канча фойдаси бор? Нимангизга гурурланасиз сиздан кура камбагалро ёки оддийро оиладан булса нима булибди ёнингиздаги инсон. Сиз киму у ким сиз хам бир уюм тупрокдан у хам бир уюм тупрокдан яралган. Магрурлик кибр бу олим булган азозилни шайтон даражасига тушириб куйдику. Сизчи? Кандай яратилганингизни унитдингизми?\nadded February 24 at 19:23\nadded February 24 at 14:42\n#Фиқҳ НАМОЗ ФАРЗЛАРИ Намозда ўн иккита фарз амал бор. Намоздан ташқарида олтита фарз амал бўлиб, улар “намоз шартлари”, намоз ичидаги олти фарз эса “намоз рукнлари” дейилади. Намоз шартлари қуйидагилар: 1. Тана пок бўлиши (Таҳоратсиз бўлса, таҳорат олиш, жунуб бўлса, ғусл қилиш). 2. Кийим пок, авратни беркитадиган бўлиши. 3. Намоз ўқиладиган жой пок бўлиши. 4. Намоз вақти кириши (Вақти кирмай туриб ўқилган намоз фарз ўрнига ўтмайди). 5. Намозни қиблага юзланиб ўқиш. 6. Намоз ўқишга ният қилиш\nadded February 24 at 12:38\nAll 7 683\nМасжидда бир бой одам билан бир дарвеш ибодат қилар эдилар. Улар бир-бирларига яқин ўтирганларидан қилаётган дуолари бир-бирларига эшитилиб турар эди. Дарвеш намоздан сўнг шундай дуо қилди: —«Аллоҳим! Қорним жуда оч. Менга фалон таом ва фалон ширинликлардан етказ!» Шунда бой ичида шундай деди: —«Бу дарвеш атайин менга эшиттириш учун овозини чиқариб дуо қиляпти. Ўзимга айтса ҳам бўларди-ку. Унга ҳеч нарса бермайман». (Нафс доим шундай, ҳар ишга аралашади.) Дарвеш дуоларини битириб, масжиднинг бир четига бориб ёнбошлади. Бир оздан сўнг масжидга бир одам қўлида сават билан кириб келди. Дарвешнинг олдига бориб, саватни унинг олдига қўйди. Бу ҳолни бой одам орқадан кузатиб турарди. Дарвеш саватнинг устини очди. Саватда дарвеш дуосида сўраган таом ва ширинликлар турарди. Бой бу ҳолатни ҳайратлар билан тамоша қилиб турди. Дарвеш таом ва ширинликлардан тўйгунча еди. Қолганини келтирган одамга қайтариб берди. Ҳалиги одам саватни кўтариб масжиддан чиқди. Бой туриб у одамнинг орқасидан борди. Уни тўхтатиб сўради: — Сиз кимсиз? — Мен бир ҳаммол одамман. — Бу нарсаларни ким юборди? — Ҳеч ким юбормади. Ўзим келтирдим. — Сиз бу одамни танийсизми? — Йўқ, танимайман. — Танимаган, билмаган одамга нега шунча нарса олиб келдингиз? —Сизга англатай, —деди дарвеш, кулиб. —Мен бир фақир одамман. Одамларни юкини ташиб кун кўраман. Бугун бир бой одамнинг юкини ташидим. У менга жуда кўп пул берди. Мен ҳам дарҳол бошқа вақт болаларимга едиролмаган таомлар учун бозорлик қилдим. Уйга олиб бордим. Аёлим таомни тайёрлар экан, мен ухлаб қолдим. Тушимда Пайғамбаримиз саллоллоҳу алайҳи вассалламни кўрдим. У Зот менга шундай дедилар: —«Мана шу масжидда бир валий инсон бор. У ҳозир мана шу таомларни истамоқда. Сен унга мана шу таомларни олиб бориб, едир. У бу таомлардан еганича есин. Сен қолганини олиб келиб ўзинг е. Шунда сенга баракот бўлади. Шу ишни қилсанг, мен сени жаннатга киришинг учун кафил бўламан.» Уйғондим-у, таомларни олиб масжидга югурдим. Воқеъанинг қолганига ўзинг гувоҳ бўлдинг. Бой деди: — Шу таомларга қанча пул сарф қилдинг? Дарвеш, фалонча, деди. — Шу пулни ўн баробарини сенга бераман. Сен шу савобни бир бўлагини бер. Фақир одам: — Бўлмайди, —деди. — Йигирма баробарини бераман. — Бўлмайди. — Эллик баробар. — Йўқ. — Юз... — Бекорга овора бўлма. Қанча берсанг ҳам, савобимни сенга бермайман. Тушун, Пайғамбаримиз алайҳиссолату вассалом менга бу ишим учун жаннатни ваъда қилдилар. Сен менга бутун дунёни берган тақдирингда ҳам, мен буни сенга бермайман. Қара, сен бу одам билан ёнма-ён туриб намоз ўқиб, савобдан бебаҳра қолдинг. Дархақиқат бу дунё барча учун имтихонли фурсатдир. Нафсимиз гапига кириб эътиборсиз қолдирилаётган яхшиликлар балки биз учун аталган энг яхши имкониятдир. Азизлар! Қўлингиздан келганча инсонларга яхшилик улашишдан, кўнгилларини кўтаришдан ва савобли амалларимиз билан фойдамиз тегишдек қулай фурсатларни ўтказиб юборманг! Зеро, вақти келиб буларни бари албатта бу дунёда ҳам, охиратимизда ҳам бизга соябон бўлажак!!!\nОллохим илохим бизга хам мана шундек жаннатларни мукофот қиладиган савоб ишларни қилишликларни насиб айлагин омин\nOydinoy Bilol A Z(Amanovlar)\nЖаноб Хеч ким replied to QIZLARXON\nАлбатта хаммамизга хам савоб ишлар килишлик чекланмаган савобни каттасию кичиги хам йук шундай экан савоб иш килишликдан чарчаман Оллохим Албатта Жаннатидан жой беради Иншоллох.


NUR-SULTAN. Kazinform – Қозоғистонда коронавирус эпидемиясига қарши курашаётган шифокорлар уч тоифа бўйича мукофот пули олишади. Бу ҳақда Қозоғистон ахборот ва жамиятни ривожлантириш вазири Даурен Абаев «Хабар 24» телеканалининг жонли эфирида маълум қилди, дея хабар беради Kazinform мухбири.\n«Давлат раҳбари Қасим-Жомарт Тоқаев коронавирус билан курашаётган тиббиёт ходимларига ёрдам кўрсатишни буюрди. Шу муносабат билан бугун Бош вазир Асқар Мамин давлат комиссиясининг йиғилишини ўтказди ва махсус қарор қабул қилди», - деди вазир.\nУнинг сўзларига кўра, ушбу қарорга биноан тиббиёт ходимлари ўз ишларининг хавфлилигига қараб 3 тоифага бўлинган.\n«Биринчи тоифа - юқумли касалликлар шифохоналари шифокорлари, реанимация бўлимлари ҳамширалари ва парамедиклар. Ҳаммаси бўлиб - 3 284 мутахассис. Уларнинг иш ҳақига қўшиладиган бонус ойига 850 минг тангани ташкил қилади. Яъни, ўртача иш ҳақини қўшганда, улар ойига тахминан 1 миллион танга (ЎР Марказий банки 2020 йил 30 март кунги расмий курси бўйича - 21 миллион 340 минг сўм)дан кўпроқ маош олади. Иккинчи гуруҳ – провизор стационар шифокорлари ва тез тиббий ёрдам шифокорлари, ўрта ва кичик тиббиёт ходимлари. Ҳаммаси бўлиб - 11 951 мутахассис. Уларнинг бонуси ойига 425 минг танга. Яъни, улар ўртача ойлик иш ҳақини ҳисобга олган ҳолда ойига қарийб 600 минг танга (12 миллион 804 минг сўм) маош олади», - деди Даурен Абаев.\nВазирнинг сўзларига кўра, учинчи гуруҳга карантин шифохоналари шифокорлари, ҳамширалар, ўрта тиббиёт ходимлари, тез ёрдам машиналари ҳайдовчилари ва бошқалар киради.\n«Ҳаммаси бўлиб - 10 994 ходим. Улар ойига 212 минг танга миқдорида бонус олади. Яъни, ўртача иш ҳақини ҳисобга олган ҳолда, улар тахминан 380 минг танга (8 миллион 109 минг 200 сўм) ойлик маош олади», - деди у.\nЭслатиб ўтамиз, кеча Давлат раҳбари шифокорларни молиявий қўллаб-қувватлашнинг янги пакети жорий қилинишини маълум қилганди.


Эрон нефть экспорт қилиш ҳажмини кунига 2 млн баррелга етказмоқчи\n15:21 / 07.03.2016\nЭрон Молия ва иқтисодиёт вазири Али Тойибниянинг маълум қилишича, мамлакат нефь хомашёсини экспорт қилиш ҳажмини ошириб, кунига 2 млн баррелга етказмоқчи. Бу ҳақда Shana агентлигига асосланиб, Рейтер агентлиги хабар тарқатган.\n"Эрон нефть бозорига қайтгач, катта қадамлар ташламоқда ва аввалги мавқеини тикламоқчи. Тез орада кунига 2 млн баррель нефть экспорт қила бошлаймиз", дейди вазир.\nБундан олдинроқ, Monte Toledo танкери санкциялар ечилгач Эрондан илк марта Европага нефть олиб боргани ҳақида хабар берилганди.\nУндан олдинроқ эса Тойибния Эроннинг санкциялардан қутилиш эвазига 45 млрд доллар миқдоридаги инвестицияларни ўзлаштирмоқчи эканини билдирганди.\nМаълумот учун, санкциялар жорий этилгунига қадар Эрон кунига 2,3—2,5 миллион баррель нефть экспорт қиларди, бироқ кейинчалик бу кўрсаткич икки баробар қисқарди. Мутахассисларнинг сўзларига кўра, Эрон бир йил ичида кунлик нефть экспорти бўйича санкцияларгача бўлган даврдаги кўрсаткичга етиб олиши мумкин.


Крейг Мюррей: Мирзиёев совет услубидаги бошқарувчилардан...\nБуюк Британиянинг Ўзбекистондаги собиқ элчиси, ёзувчи ва инсон ҳуқуқлари фаоли Крейг Мюррей /\nБуюк Британиянинг Ўзбекистондаги собиқ элчиси, ёзувчи ва инсон ҳуқуқлари фаоли Крейг Мюррей (Craig Murray) яқинда "Америка Овози" билан скайп орқали суҳбат давомида Ўзбекистонда кечган йилларини эслади, бўлажак сайловлар ва Шавкат Мирзиёев ҳақидаги фикрлари билан ўртоқлашди.\nОдил Рўзалиев (Америка Овози): Сиз Ўзбекистонни 2004-йилда икки йиллик элчиликдан сўнг тарк этдингиз. Бу энг қисқа давом этган элчилик бўлган бўлса керак, шундай эмасми?\nКрейг Мюррей: Ҳа, шундай. Аслида уч йил ишлашим керак эди, лекин икки йилдан кейин кетдим.\nОдил Рўзалиев: Нега бундай бўлди?\nКрейг Мюррей: Ўзбекистон ҳукумати билан алоқаларимиз хусусида давлатимиз сиёсатига қўшилмаганим бунга сабаб бўлди. Менинг назаримда, хавфсизлик масалаларини устун қўйиб, АҚШ билан иттифоқчилигимиз, Қаршидаги ҳарбий базани устун қўйиб, Ўзбекистон ҳукуматини етарлича танқид қилмаганмиз, инсон ҳуқуқлари муаммоларига кўз юмганмиз сабаб бўлди.\nОдил Рўзалиев: Ўзбекистондаги воқеаларни, хабарларни ҳалиям кузатиб турасизми?\nКрейг Мюррей: Албатта. Ўзбекистонда кўп дўстларим қолган. Мамлакат тақдири билан ҳалигача қизиқаман.\nОдил Рўзалиев: Ўзбекистон Совет пайтидан кейинги чорак асрлик тарихида иккинчи раҳбар сайланиш арафасида эканидан хабарингиз бор. Бу лавозимга имконияти юқори ҳисобланган номзод сиз Ўзбекистонда ишлаётган пайтингизда бош вазирликка тайинланган эди, 2003-йилда. Шавкат Мирзиёев билан танишмидингиз?\nКрейг Мюррей: Ҳа, у одам билан Самарқандда ҳоким бўлган пайтида бир неча бор учрашганман.\nОдил Рўзалиев: У шахс ҳақида фикрингиз қандай?\nКрейг Мюррей: У қаттиққўл одам. Самарқандда, ундан олдин эса Жиззахда вилоят ҳокими бўлган маҳал тузумнинг баъзи шафқатсиз амалиётларида қатнашганини биламан. У тузумнинг Ғарбга мойиллиги камроқ бўлган, хорижга камроқ сафар қилган вакилларидан эди. Ҳатто бош вазир бўлганидан сўнг ҳам чет элга кўп чиқмаган, Ғарб билан таниш эмас. Уни совет услубидаги бошқарувчилардан, аппаратчик деб биламан. Ўзбек элитасининг замонавийлик, тараққиёт ҳақида ўйлайдиган вакилларидан бўлмаган.\nОдил Рўзалиев: Сизнингча инсон вақт ўтиши билан ўзгариши мумкинми?\nКрейг Мюррей: Албатта одамлар вақт ўтиши билан ўзгаради. Баъзида улар кутилмаган ишларни қилиши мумкин. Мирзиёев ўзгарганми, йўқми, уни келаси 1-2 йилда биламиз. Лекин ўтмишдаги фаолиятини ҳисобга оладиган бўлсак, ундаги ўзгаришларни кўришимиз учун оламшумул ишларни қилиши керак. Ўтмишдаги ҳеч бир амали Мирзиёевнинг ислоҳотчи эканига ишора қилмайди.\nОдил Рўзалиев: У ҳолда Ўзбекистондаги сўнгги жараёнлардан хабарингиз бўлса керак. Баъзиларини марҳум Ислом Каримов пайтида ҳатто тасаввур ҳам қилиб бўлмасди. Ўзбекистон ижобий ўзгаришлар бўсағасида турибди десак бўладими?\nКрейг Мюррей: Шундай деган умиддаман. Мен шахсан бунга ишонмасамда. Қўшни давлатлар билан муносабатларни яхшилашга қаратилган ташаббусларни ижобий деб қабул қиламан. Айниқса, Тожикистон ва Қирғизистон билан. Сўнгги йилларда бу мамлакатлар билан сув ва чегара юзасидан кўп тортишувлар бўлиб, муаммо тўпланиб бораётган эди. Унинг вафотидан сўнг энди минтақавий алоқаларни яхшилашга имкон туғилди. Мирзиёев ташқи алоқаларни яхшилаб, ўтмишда бўрттирилган муаммоларни кўнглига яқин олмаётгани ижобий ҳолатдир. Минтақавий ҳамкорлик кучайишига умид бор. Бироқ ички сиёсатда ислоҳотдан ҳозирча дарак йўқ. Албатта, ислоҳотларга ишора қилувчи айрим қадамларни кўряпмиз, бироқ уларни фундаментал қадамлар деб бўлмайди. Агар декабрга белгиланган президент сайловларини оладиган бўлсак, номзодлар орасида мухолифат йўқ. Совет услубидаги партиялардан чиққан тўрттала номзод ҳукумат тизимидаги бир доирага мансуб бўлиб, барчаси Каримовни қўллаб-қувватларди. “Эрк”, “Бирлик” “Серқуёш коалиция” ва бошқа ҳақиқий мухолиф гуруҳлар ёки хорижда яшаётган мухолифатчиларнинг ҳеч бири сайловга яқинлаштирилмаган. Тузум асосларида ўзгаришларни кўрмаяпмиз.\nОдил Рўзалиев: Қисқа муддат ичида кўплаб ўзгаришларни амалга оширишнинг иложи бўлмаса керак, шундай эмасми?\nКрейг Мюррей: Ҳақ гап. Шунинг учун камида икки йил ўтсин. Шундагина якуний хулосага келишимиз мумкин - ислоҳотлар учун имкониятлар эшиги очилдими ёки ҳаёт эски услубда давом этмоқдами. Иқтисодиётда хусусийлаштириш, айниқса, қишлоқ хўжалигида; пахтага тобеликдан қутулиш, пахта саноатида мажбурий меҳнатга чек қойиш кабилар ҳақиқий ўзгаришлардан дарак бўлиши мумкин, аммо ҳозир ҳеч бирини кўрмаяпмиз.\nБритания собиқ элчиси Крег Мюррей Шавкат Мирзиëев ҳақида\n"Америка овози"дан олинди


ЭНГ ОЛИЙ НЕЪМАТ – .:: Xadicha.uz\nИнсонни инсон қилган, унинг ҳар қандай ҳаракатларига маъно берган – бу унинг ақли саналади. Динимиздаги кўрсатмалар ҳам айнан ақллилар учундир, яъни, бутун ислом олимлари ақлни, инсонни диннинг амр ва қайтариқлари ила масъулиятли бўлишининг асосий шарти деб ифодалаганлар. Ақли йўққа эса ҳеч қандай масъулият юкланмаганлиги ҳам шу фикр давомидир. Масалан: намоз, рўза, закот, ҳаж каби ибодатларни амалга оширишнинг асосий шарти ақли болиғ бўлишдир. Ислом олимлари, имондан кейинги энг буюк неъмат бўлган ақлга дунё ва охират хурсандчилигига етказувчи бир васила сифатида катта қиймат ва аҳамият берганлар. Ақл Аллоҳ таоло томонидан инсонга берилган неъматларнинг энг улуғидир. Қуръонда ақл сўзи 49 жойда ва ҳар доим феъл шаклида учраганлиги асосан ақл юритишнинг, яъни ақлни ишлатиб тўғри фикрлашга аҳамият берилиши кераклигидан далолат беради. Манбаларда ақлга «билим олишга яраган бир куч» ва «бу куч билан қўлга киритилган илм» деб таъриф берилади. Қуръонда ақл – ўйламоқ, ибрат олмоқ, ҳидоятга етмоқ, жаҳолатдан қутулиш, коинотдаги ва ўз ичидаги ҳақиқатларни тушунмоқлик маъноларида келади.\nИмом Ғаззолий ақл ҳақида шундай ёзади: « …Одам вужудида ақлни пайдо қилибдурки, анинг ҳоҳиши фаришталар ишини қилмоқ. Бас, одам ўзини яратган Аллоҳ азза ва жаллани шу ақл-идрок билан танур. Аллоҳ таолонинг ажойиб ва ғаройиб яратиш ва қудратларини тафаккур билан мушоҳада қилиб, ақл нури билан ўзини ғазаб илкидан халос қилур. Одамнинг ҳақиқати ул нимарсадурки, камоли ва шарофати анинг бирла бордир, яъни ақл биландир».\nАллоҳ таоло Қуръони каримнинг жуда кўп оятларида инсондан ақл билан иш тутишни талаб қилади. Масалан: “…..Сизларнинг орангизда (балоғат ёки кексалик ёшидан) илгари вафот топадиган кишилар ҳам бўлур. (У) Сизларни белгиланган ажалга етишингизга (қўйиб берур). Шоядки, ақл юргизсангизлар!”.\nАқл юргизишдан ташқари, Қуръонда “ақл эгалари” алоҳида таъкидланади ва бу «Улил албаб», «Улил абсор» ва «Улин нуҳа» исмлари билан ишлатилади. Хилма-хил сўзларда ишлатилган ушбу иборалар “ақл, фаросат эгалари” каби маъноларни беради. Масалан: “Осмонлар ва Ернинг яратилишида, тун ва куннинг ўрин алмашиб туришида ақл эгалари учун аломатлар бордир”. Қуръони каримда ақл маъносида келган “лубб” калимасининг биз тилга олаётган “ақл”дан фарқи ҳудди кўзнинг нури ёки бодомнинг мағзи ичидаги ёғи каби ақлнинг ҳам ёғи ҳисобланади. “…Бундан фақат ақл (лубб) эгаларигина эслатма олурлар” каби оятлар орқали Аллоҳ Қуръони каримнинг кўп ўринларида лубб эгаларини мақтайди.\nҚуръони каримдан ташқари маънавиятимизнинг кўплаб бошқа манбаларида инсон тафаккури, ақлу идрокининг буюк фазилатлари ҳақида ғоят қимматли фикрлар баён қилинган.\nИслом олимларига кўра, инсоннинг идрок этиш қуввати ҳис-туйғудан бошланиб ақл билан тугалланади. Кўпинча, дейди Имом Ғаззолий, ҳиссиётларимиз натижаси ўлароқ, биз ҳис қилган нарсани ақлимиз йўққа чиқариши мумкин. Масалан, биз сояга қараймиз. Соя турганини кўрамиз, бир оздан кейин биз ўзимизни сояга эргашиб ҳаракат қиляпти деб ўйлаймиз. Ёки узоқдаги жисмга масалан, юлдузларга қараймиз. Улар бизга танганинг ҳажмидан кичик бўлиб туюлади ва лекин улар ердан ҳам катта эканлигини англаб етамиз.\nXIX асрда яшаб ижод қилган мисрлик аллома Абдураҳмон Суфурий ўзининг «Нузҳат ул-мажолис» китобида ушбу масалаларга ўз эътиборини қаратган. Унда ақл ҳақидаги боб ҳам бўлиб, шундай ҳадиси шариф келтирилган: «Ҳар бир нарсанинг ўз иш қуроли бўлади, мўминнинг иш қуроли ақлдур. Ҳар бир нарсанинг маркаби бўлади, мўминнинг маркаби ақлдур. Ҳар бир нарсанинг суянчиғи бўлади, мўминнинг суянчиғи ақлдур. Ҳар бир қавмнинг ўз ғояси бўлади, мўминнинг ғояси ақлдур. Ҳар бир қавмнинг ўз раҳнамоси бўлади, мўминнинг раҳнамоси ақлдур». Араб тилида ақл «туяни тушовлаш» маъносини билдирувчи иқол сўзидан олинган. Бундан эса тушов туяни ўзбошимчалик қилиб кетиб қолишидан сақлаб турганидек, ақл ҳам ўз соҳибини хато йўлларга кетиб қолишидан сақлаб туриш кераклиги маъноси ифодалангандир.\nАдина Саидакбар қизи – Хадичаи Кубро аёл-қизлар ўрта\nмахсус ислом билим юрти ўқув ишлари бўйича\nмудира ўринбосари, фалсафа фанлари номзоди


Покистондаги портлашда бир оиладан 10 киши ҳалок бўлди\nПокистоннинг шимоли-ғарбий ҳудудида рўй берган портлашда бир оиланинг камида 10 аъзоси ҳалок бўлди, яна 9 киши жароҳат олди.\nРасмийларга кўра, ҳалок бўлганлар орасидан аёллар ва ёш болалар бор.\nПортлаш Афғонистонга чегарадош Ҳайбар туманидаги қабила оқсоқолларидан бирининг уйида юз бергани айтилмоқда.\nМаҳаллий расмийларнинг тахминига кўра, портлашга уйда сақланаётган артиллерия снарядининг тасодифан ишга тушиши сабаб бўлган бўлиши мумкин.\nВоқеа юз берган ҳудуд Ислом Лашкарлари номли жанггари гуруҳ назоратидадир.\nЎтган йили ушбу ҳудудда ҳукумат ҳарбийлари ва Толибон жанггарилари ўртасида шиддатли тўқнашувлар рўй берган эди.


Президент Хоразмга ташрифини Хонқадаги инновацион иссиқхонадан бошлади – Газета.uz\n12 декабр 2020, 22:22 Сиёсат\nПрезидент Шавкат Мирзиёев 12 декабрь куни Хоразм вилоятига келиб, Хонқа туманидаги инновацион иссиқхонани бориб кўрди. Бу ҳақда президент матбуот хизмати хабар бермоқда.\n«Red Star Oxus» МЖЧ томонидан 205 миллиард сўмдан зиёд маблағ эвазига ташкил этилган мазкур иншоот шу йил февраль ойида ишга туширилган эди. Бу мазкур лойиҳанинг биринчи босқичи бўлиб, 7 гектар майдонда гидропоника усулида помидор, бодринг, бақлажон, булғор қалампири, кўкатлар етиштирилмоқда.\nЯна бир муҳим жиҳати — иссиқхона тепасига қуёш нурига ўхшаш хусусиятга эга махсус чироқлар ўрнатилган. Бу фотосинтез жараёнига сезиларли таъсир кўрсатиб, ҳосилдорликни оширишга хизмат қилади.\nДавлат раҳбари айнан шу масалага алоҳида аҳамият қаратди. «Бутун дунёда озиқ-овқат хавфсизлиги долзарб масала бўлиб боряпти. Ташқи бозор қишлоқ хўжалиги маҳсулотларини мавсумий эмас, йил давомида етказиб беришни талаб қилади. Шуни таклиф қила олган корхона бозорда ўрин эгаллайди. Бу иш ўрни ва экспортни таъминлаш учун катта манба», — деди Шавкат Мирзиёев.\nИссиқхонада жараён тўлиқ автоматлаштирилган. Биринчи босқичда 75 киши доимий иш билан таъминланган. Истиқболдаги режалар ҳақида ҳам маълумот берилди. Хусусан, лойиҳанинг иккинчи босқичида 8 гектар майдонда яна битта иссиқхона қурилади. Уни келаси йил декабрда фойдаланишга топшириш ва яна 150 та иш ўрни яратиш мўлжалланган.\n«Бу корхона — драйвер. Бундай иссиқхоналар кўпайиши учун бошқа тадбиркорларни ҳам ўргатиб, ҳар томонлама ёрдам бериш керак. Хоразм қишлоқ хўжалигининг келажаги шу», — деди давлат раҳбари.\n«Озиқ-овқат маҳсулотларига биринчи талаб — сифат. Шунинг учун ҳар бир иссиқхонанинг лабораторияси, ўз бренди бўлиши керак», — деди президент.\nШунингдек, Хоразм вилоятида ёшларнинг ижтимоий кайфиятини ўрганиш бўйича мулоқот ва социологик тадқиқот натижалари ҳақида ҳам маълумот берилди. Давлат раҳбари ҳар бир ёшнинг интилиши ва қобилиятини инобатга олиб, режаларини амалга ошириш бўйича бир йиллик дастур ишлаб чиқишга кўрсатма берди.


Noyabr 2012 – Самарқанд – Ер юзининг сайқалидир…\nOy: Noyabr 2012\n29/11/2012 29/11/2012 admin\nМуаллиф: Толиб Ёқубов. Нияти бузуқ, халққа эркинлик беришни истамаган ҳукуматлар сиёсий ҳаётда жамият фаоллашмаслиги, одамлар орасида зиддиятли кайфиятни муттасил ушлаб туриш, миллат ягона куч бўлиб бирлашишига йўл қўймаслик учун қилиниши мумкин бўлган ва ҳатто мумкин бўлмаган ҳар бир ишни амалга оширишга ҳаракат қилади. Бу – одамларнинг тинкасини қуритадиган, бироқ бундай шароитда уларга қарши курашиш деярли имконсиз бўлган коррупция, порахўрлик, ошна-оғайничилик, маҳаллийчилик ва бошқа ижтимоий иллатларга кенг йўл очиб беришдан иборатгина эмас, бу –одамлар ҳаётида илгаридан катта, бироқ илм-фан, иқтисодий ривожланиш ва маънақият олдида асосий тўсиқ ролини ўйнаган маҳаллий тузилмалар, удумлар,…\nКоинот ва Самонйўли.\n22/11/2012 24/11/2012 admin\nЯқингача, масалан, бундан атиги бир асрча илгарилари ҳам коинот,фақат бизга кўриниб турган Самонйўлидангина иборат деб қараларди. Ҳозирлар эса, галактика 100 миллиарддан ҳам кўпроқ самонйўлилардан ташкил топганлиги маълум бўлди. Бир самонйўлида бизнинг қуёшимиз сингари яна 100 миллиардларча юлдузлар мавжуддир. Қуёшнинг Самонйўли ичидаги катталик нисбатини шундай мисолда тасаввур қилиш мумкин. Масалан, қалинлиги 1 мм, кенглиги 80 метр ва узунлиги 10 км бўлган бир саҳилдаги қумлар майдонини олинг. Ана ўша майдондаги қумларнинг бир донаси қандай катталикда бўлса, бизга кўриниб турган бу улкан қуёшнинг катталиги ҳам Самонйўли юлдузлари ичида ўша қум донаси кабидир. Кўзимизга…\nЗамоннинг охири ҳақида фаразлар …\n22/11/2012 10/07/2016 admin\nАсрономлар дунёнинг тугаш вақтини аниқладилар. Рус интернет хабарларида шу ном билан бир маълумот тарқатилди (хабарнинг интернет адреси: http://www.vesti.ru/videos?vid=443156 ). Унда айтилишича христианларнинг охир замон ҳақидаги афсоналари секундларгача аниқлик билан аниқланмиш. Астромларнинг ҳисобларига қараганда ўзида 65 мингта атом бомбасининг қуввати(энергияси)ни мужассамлаштирган, массаси 50 миллион тонна, диаметри 320 метр бўлган Apophis исмли астероид Ойнинг орбитасини кесиб ўтаркан ва Ер қуръасига қараб соатига 45 минг км тезлик келаётган экан. Ана ўша ҳисоблардан келиб чиқишиб, астероид қачон ерга келиб урилишини аниқлашибдилар. Ана шу ҳисобни қилишганлар (уларни олимлар деб аташганлар) замоннинг охири ўша кундир, деб ҳукм…\nҲозир Тасаввуф замони.\n18/11/2012 15/01/2015 admin\nИнсонлар бажо этишлари лозим бўлган диний ҳукмлар зоҳирий ва ботиний бўлган икки қисмга ажралади. Кишиларнинг вужудига ва ташқий дунёсига оид ҳукмларга зоҳирий ҳукмлар дейилади. Булар ҳам ўз навбатида амрлар ва тақиқлар дейилган икки турга бўлинадилар. Илоҳий ҳукмларнинг қалбга оид хусуслари ботиний ҳукмлар қисмини ташкил этади. Уммати Муҳаммадиянинг аксарияти қалб, руҳ(жон), латифаларга оид бўлган бу амаллардан хабарсиздир. Масалан, ихлосни қозониш, ризони кутиш, кўнгил очиқликни билиш, камтар бўлиш, таваккал этиш, виқорли ва матонатли бўлиш сингари хусусиятлар пайғамбар ахлоқидир. Тасаввуфий ҳаёт, ботиний амалларни адо этиш билан зоҳирий амалларни тўла камолатга чиқаради. Оллоҳу таоло…\n17/11/2012 08/03/2020 admin\n«Дуо» сўзи луғавий маънода «исташ», сўраш каби тушунилади. Дуо, Аллоҳу таолога ёлвориб, ёлиниб Ундан киши ўз муродини исташ-сўраш демакдир. Аллоҳу таоло дуо этган бандаси-мусулмонни ёқтиради. Дуо мўминнинг қуролидир. Диннинг эса асосий таргакларидан биридир. Аллоҳу таоло, «Менга холис қалб билан дуо этинглар! Ана шунақа дуоларни қабул қиламан» каби марҳаматда бўладилар. Ҳадиси шарифларда ҳам тубандаги сингари марҳамат қилинади: «Дуо мўминниг қуроли, диннинг ҳам тиргагидир.» «Дуо балони ўнглайди(қайтаради)». «Дуо, ибодатнинг асли ўзидир. Аллоҳ наздида дуодан мақбул бирон нарса йўқдир. Дуо етмиш хил бало-қазони қайтаради. Умрнинг баракатини ортиради.» «Қазо, фақат ва фақат дуо билан…\nCuriosity ҳайрон қолдиришда давом қилмоқда.\nМария Дубинская: Районы, кварталы, жилые массивы — вовсе не исключено, что когда-то всё это было обыденной марсианской реальностью. По крайней мере, наш многолетний американский комментатор Ричард Хогланд, глава общественного центра по изучению аномалий Enterprise Mission, экс-консультант НАСА и автор международного бестселлера «Тёмная миссия. Секретная история НАСА», убеждён, что на снимках ровера Curiosity хорошо различимы разнообразные «рукотворные» постройки. Ричард Хогланд продолжает держать читателей «Эхо» в курсе последних новостей с Марса. Итак, на многих фотографиях, пересылаемых в НАСА марсоходом, по мнению Хогланда, присутствуют явные «изначально геометрические» структуры. И это не только «умопомрачительные…\nИнсоният Ҳ.Муҳаммад Мустафога муҳтождир …\n11/11/2012 14/11/2013 admin\nИнсоният Ҳазрати Пайғамбар Муҳаммад Мустафога(соллаллоҳи алейҳи вассалом) жуда муҳтож … Ислом дунёсида таниқли олим, Ҳазрати Пайғамбаримиз соллаллоҳу алейҳи вассалом ҳаётини ҳикоя қилган “Ҳазрати Муҳаммад” [унинг ўзбекчалаштирилган варианти мана бу интернет адресга жойлаштирилган: http://samarqanduz.com/?cat=11 ] асари ва исломият ва мусулммонларнинг бугунги ва ўтмиш ҳаётига боғишланган бошқа қатор асарларнинг муаллифи илоҳий илмлар доктори, профессор Рамазон Айвалли Туркияда нашр қилинадиган «Turkiye» номли кунлик газетасининг ҳар жума ва шанба кунги “Истиқомат” рубрикасида мақолалар билан чиқиб туради. Газетанинг навбатдаги сони(09-10 ноябр)да мос равишда “Муҳтарам Пайғамбаримиз шанига айтилган баъзи ҳақоратлар” ва “Инсоният Ҳазрати Пайғамбарга жуда муҳтож…\nРуҳнинг ҳам руҳи бор!\nБундан олдинги хабаримизда ( Хурмонинг ажойиб ўзига хос фойдаси … Қизиқ хабар … ) динсизларнинг ўлимдан сўнгра ҳаёт борлигини “исботлаш”ганлари ҳақида маълумот бергандик. Бугун одамзоти ва унинг ўша ўлмас руҳи(жони) ҳақида мусулмонларнинг ишончи ва Исломнинг нақлини келтирамиз. Бу ҳақда Туркияда нашр қилинадиган “Turkiye” газетасининг махсус мухбири М. Саид Арвас қардошимизнинг газетанинг(1 октябр 2012 йил) “Ҳафтанинг суҳбати” мавзусида босилган “Руҳнинг ҳам руҳи бор!” мақоласида сўз юритилади. Биз уни ўзбекчага ағдариб, сиз азиз ўқувчиларимизга ҳавола қилишни ният қилдик. Бу материал билан танишганингиздан сўнгра ҳақиқатан инсон зоти абадий яшавчи руҳ ва чириб тупроққа аралашиб…\nХурмонинг ажойиб ўзига хос фойдаси … Қизиқ хабар …\n01/11/2012 01/11/2012 admin\nОлимлар хурмонинг ажойиб ўзига хос, махсус бир фойдаликка соҳиб эканлигини исбот қилишди. Бу ҳақда рус матбуот органлари http://www.nnn.ru/news/txt/?id=20557&da_id=302288 адресда хабар тарқатди. Хабарнинг ўзбекчага ағдарилган кўриниши билан қуйида танишисиз: Хурмо дарҳақиқат киши организмига энг фойдали мевалардан бири ҳисобланади. Олимлар бу мевани ҳар тарафлама тадқиқ қилишдилар ва унинг ниҳоятда фойдали эканлигини аниқлашда ва ҳат у фақат мева эмас, балки доривор ўсимликдир каби хулосага ҳам келишдилар. Ҳозирги дунёда хурмонинг 500 – га яқин турлари мавжуд. Уларнинг деярли ҳаммаси тропик мамлакатларда ўсади. (Ўзбекистонда ва умуман Туркистон ҳудудларида ҳам хурмо бир тури ўстирилади. Унинг меваси…


16.04.2019 00:14 0 1902\nЖамоат жойларида қуйидагилар тақиқланади:\nтамаки маҳсулотларини истеъмол қилиш, шунингдек чилим ва электрон сигареталар чекиш;\nуятли сўзлар билан сўкиниш, ҳақоратомуз шилқимлик қилиш ҳамда жамоат тартибини ва фуқароларнинг осойишталигини бузувчи шу каби бошқа хатти-ҳаракатларни содир этиш;\nалкоголь маҳсулотини истеъмол қилиш;\nрўйхатдан ўтказилмаган байроқлар ва вимпеллардан фойдаланиш;\nит ва мушукларни тумшуқбоғсиз ва етовсиз олиб юриш.\nстационар савдо объектлари, умумий овқатланиш корхоналари;\nкинотеатрлар, театрлар, цирклар, концерт, кўрик ва кўргазма заллари ҳамда оммавий дам олиш учун ёпиқ иншоотлар;\nклублар, дискотекалар, компьютер заллари, интернет хизматлари кўрсатиш учун жиҳозланган хоналар ёхуд бошқа кўнгилочар жойлар;\nмузейлар, ахборот-кутубхона муассасалари ва маърузахоналар;\nмаҳаллий ва узоққа қатнайдиган поездлар, шаҳар атрофига қатнайдиган поездларнинг вагонлари, дарё кемалари, шаҳар, шаҳар атрофига, шаҳарлараро ва халқаро қатнайдиган автобуслар, таксилар, йўналишли таксилар ҳамда шаҳар электр транспорти, ҳаво кемалари;\nер ости ўтиш жойлари, транспорт бекатлари ва автотранспорт воситаларини вақтинчалик сақлаш жойлари;\nаэропортларнинг, темир йўл, автомобиль вокзалларининг ва сув транспорти бекатларининг бинолари;\nдавлат ҳокимияти ва бошқаруви органларининг, хўжалик бошқаруви органларининг, шунингдек корхоналар, муассасалар ва ташкилотларнинг бинолари;\nсоғлиқни сақлаш тизими муассасалари ва ташкилотлари, таълим муассасалари, жисмоний тарбия-соғломлаштириш ва спорт иншоотлари;\nиш жойлари бўлган хоналар;\nкўп квартирали уйларнинг йўлаклари, шунингдек уйлар олди ҳудудида жойлашган болалар ва спорт майдончалари;\nхиёбонлар, боғлар, кўчалар ва бошқа жойлар.\nИш жойларида, соғлиқни сақлаш, таълим, спорт-соғломлаштириш муассасаларида, ёнғин чиқиш хавфи бўлган жойларда, шу жумладан автомобилларга ёқилғи қуйиш шохобчаларида ва бошқа жамоат жойларида тамаки маҳсулотини истеъмол қилиш энг кам иш ҳақининг учдан бир қисми (67 минг 600 сўм) миқдорида жарима солишга сабаб бўлади (бундан тамаки маҳсулотини истеъмол қилиш учун махсус ажратилган жойлар ва хоналар мустасно).\nжамоат жойлари тақиқланади


Ёшлар мода ҳафталиги ишчи гуруҳининг йиғилиши » Kamoliddin Behzod nomidagi Milliy Rassomlik va Dizayn Instituti\nЎзбекистон Бадиий Академияси Камолиддин Беҳзод номидаги Миллий рассомлик ва дизайн институтида Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида “Камолот” Ёшлар ижтимоий ҳаракати Васийлик Кенгашининг мажлиси № 40 – сонли Баёни 45-бандида кўрсатиб ўтилган Ёш либос дизайнерларини қўллаб-қувватлаш мақсадида “Ёшлар мода ҳафталиги”ни ўтказиш бўйича навбатдаги йиғилиши бўлиб ўтди.\n“Либос дизайн ва газламаларнинг бадиий ечими” кафедрасида мутахассис ўқитувчилар иштирокида ҳафталик доирасида ўтказиладиган модалар намойишига тақдим этиладиган ўқувчи ва ёш модельерларнинг ижодий ишлари кўриб чиқилди.\nУнда асосан замонавий либослар моделлари, эскизлари ва лойиҳалари муҳокама қилинди.\nКафедра мудири Феруза Атаханова йиғилганларга байрамда намойиш этиладиган либосларнинг олдига қўйиладиган талаблар ҳақида тушунтириш берди. Сўнг танлаб олинган намуналарни ишчи гуруҳига тақдим этиш ва танловга қўйиш масалалари ҳал этилди.\nТаъкидландики, мазкур тадбир республикамизнинг қатор вилоятлари намояндаларининг иштирок этиши билан томошабинларнинг диққатини жалб этади ва шу маънода ҳар бир иштирокчидан маълум масъулият талаб этилади. Йиғилганлар тадбир билан боғлиқ бошқа масалаларни ҳам муҳокама қилишди.